Blaze7451/Wiki-th-20250601 huggingface dataset:
ซอสหอยนางรม

ซอสหอยนางรม
ซอสหอยนางรม หรือมักเรียกกันติดปากว่า น้ำมันหอย เป็นซอสปรุงรสในการทำอาหาร มีลักษณะข้น หนืดและมีสีเข้ม ผลิตจากส่วนผสมของน้ำตาล เกลือ ซีอิ๊ว และน้ำหอยนางรมหรือสารสกัดจากหอยนางรม ซอสหอยนางรมนิยมใช้เป็นเครื่องปรุงในอาหารจีน ไทย เวียดนาม และกัมพูชา

**ศัพทมูลวิทยา**
ชื่อเรียกโดยทั่วไปของซอสหอยนางรมคือ "น้ำมันหอย" ซึ่งแปลตามตัวจากภาษาจีนคือ 蚝油 (蚝; หาว แปลว่า หอยนางรม และ 油; โหยว แปลว่า น้ำมัน ในที่นี้หมายถึงการเรียกโดยรวมของเหลวที่มีลักษณะข้นหนืดมันวาว)

**ประวัติ**
เชื่อกันในวงกว้างว่า ซอสหอยนางรมได้รับการคิดค้นโดยบังเอิญโดย ลี คัมเซิง (李锦裳; สำเนียงจีนกลาง: หลี่ จิ่นชาง) (ผู้ก่อตั้งแบรนด์ ลีกุมกี่ ของฮ่องกง) กลางทศวรรษที่ ​​1870 ในเวลานั้นเขาเปิดร้านน้ำชาเล็ก ๆ ในเมืองจูไห่ มณฑลกวางตุ้ง ประเทศจีน และขายหอยนางรมต้มเพื่อหาเลี้ยงชีพ อยู่มาวันหนึ่ง ลี คัมเซิง ยุ่งมากจนเขาลืมหอยนางรมที่ต้มไว้ เขาไม่ได้เปิดฝาหม้อดูจนกระทั่งได้กลิ่นหอมแรงโชยเข้าจมูก เมื่อเปิดเห็นซุปหอยนางรมที่โดยปกติมีสีขาวน้ำนม กลับถูกต้มในหม้อจนข้นและมีสีน้ำตาล มีรสอูมามิที่มากยิ่งขึ้น 

**การผลิต**
ตะแกรงลวดที่ใช้ตากหอยนางรม
ในแบบดั้งเดิม นำเนื้อหอยนางรมไปต้มในกระทะเหล็กจนสุกเป็นเวลาครึ่งชั่วโมง จากนั้นแยกเนื้อหอยออกไปผึ่งให้แห้งบนกระด้งหรือตะแกรงลวดตาห่างให้แห้ง 1 แดด (ได้หอยนางรมแห้ง ในการทำอาหารอื่น ๆ ) ขั้นตอนถัดมาซึ่งสำคัญที่สุดในการทำซอสหอยนางรมคือ การต้มน้ำซุปหอยนางรมที่กรองแล้ว และเคี่ยวจนได้ความหนืดตามต้องการ ซึ่งเป็นขั้นตอนที่ใช้เวลานานที่สุด ประมาณ 4 ชั่วโมงในแบบดั้งเดิม และ 2 ชั่วโมงในแบบอุตสาหกรรมซึ่งมักเติมสารเพิ่มความหนืดเพื่อลดเวลา อาจเติมน้ำตาลและซีอิ๊วเล็กน้อยเพื่อรสและสีที่เข้มขึ้น 
ปัจจุบัน ในระบบอุตสาหกรรมมีการสร้างรสชาติที่คล้ายคลึงกัน ซึ่งผลิตได้อย่างรวดเร็วกว่าและลดต้นทุน โดยใช้น้ำผสมด้วยน้ำตาลและเกลือ และความข้นหนืดด้วยแป้งข้าวโพด จากนั้นใช้สารสกัดจากหอยนางรมหรือหัวเชื้อเพื่อเป็นฐาน อาจมีการเติมส่วนผสมอื่น ๆ เช่น ซีอิ๊วขาวและผงชูรสเพื่อเพิ่มรสชาติและสีสัน คุณภาพของหัวเชื้อหอยนางรมส่งผลต่อรสชาติอย่างมาก

**สุขภาพ**
ในปี 2001 สำนักงานมาตรฐานอาหารแห่งสหราชอาณาจักรตรวจสอบพบว่าซอสหอยนางรมและซีอิ๊วต่าง ๆ ในจำนวนร้อยละ 22 ของตัวอย่างทั้งหมด มีสาร 3-MCPD (3-monochloropropane-1,2-diol) ในระดับที่สูงมากกว่ามาตรฐานความปลอดภัยโดยสหภาพยุโรป ประมาณ 2 ใน 3 ของตัวอย่างเหล่านี้ยังมีสารเคมีตัวที่สองที่เรียกว่า 1,3-DCP (1,3-dichloropropanol) ซึ่งผู้เชี่ยวชาญแนะนำว่าไม่ควรมีอยู่ในอาหารในระดับใด ๆ สารเคมีทั้งสองมีศักยภาพที่จะ ทำให้เกิดมะเร็ง และหน่วยงานแนะนำให้นำผลิตภัณฑ์ที่ได้รับผลกระทบออกจากชั้นวางและหลีกเลี่ยงการบริโภค
สำนักงานอาหารร่วมแห่งนิวซีแลนด์และออสเตรเลีย (ANZFA) กล่าวว่าได้ดำเนินการฉุกเฉินเพื่อแก้ไขรหัสมาตรฐานอาหารเพื่อกำหนดขีดจำกัดของ 3-MCPD ในซอสถั่วเหลืองที่ 0.02 มิลลิกรัมต่อกิโลกรัม ตามมาตรฐานคณะกรรมาธิการยุโรปที่มีผลบังคับใช้ในสหภาพยุโรปในเดือนเมษายน 2002  

**อ้างอิง**
หมวดหมู่:ซอส
หมวดหมู่:เครื่องปรุงรสจีน
จักรพรรดิฮุ่ย

จักรพรรดิฮุ่ยตี้ (Huidi) สามารถหมายถึง- จักรพรรดิฮั่นฮุ่ยตี้ แห่งราชวงศ์ฮั่น (210 –188 ปีก่อนคริสตกาล)- จักรพรรดิจิ้นฮุ่ยตี้ แห่งราชวงศ์จิ้น (ค.ศ. 259–307)
ฮ
หมวดหมู่:จักรพรรดิจีน
พระเจ้าฮเยจง

พระเจ้าฮเยจงแห่งโครยอ (MR=Hyejong ค.ศ. 912 - ค.ศ. 945) พระราชาองค์ที่ 2 แห่งราชวงศ์โครยอ (ค.ศ. 943 - ค.ศ. 945) เป็นพระโอรสของพระเจ้าแทโจแห่งโครยอ ปฐมกษัตริย์แห่งราชวงศ์โครยอ พระราชมารดาของพระองค์เป็นหญิงสามัญชนธรรมดาที่อภิเษกกับพระเจ้าแทโจตั้งแต่สมัยยังรับใช้คุง เย เมื่อพระเจ้าฮโยจงทรงขึ้นครองราชย์ ก็ต้องเผชิญหน้ากับการแก่งแย่งอำนาจระหว่างตระกูลเก่าที่มีอำนาจของชิลลา วัง คยู (왕규, 王珪 คนละตระกูลกับราชวงศ์โครยอ) เป็นขุนนางเก่าชิลลาที่มีส่วนในการส่งเสริมพระเจ้าแทโจสู่อำนาจ และได้ส่งบุตรสาวของตนสองคนไปเป็นมเหสีของพระเจ้าแทโจ ซึ่งก็มีพระโอรสองค์หนึ่งคือเจ้าชายควางจู วังคยูจึงหวังเป็นอย่างยิ่งว่าราชบัลลังก์จะตกมาสู่หลานของตนเองในที่สุด 
แต่วังคยูก็ถูกขัดขวางโดยตระกูลยูแห่งชองจู นำโดยพระมเหสีชินมยองซุนซองและเจ้าชายวัง โย และองค์ชายวัง โซพระอนุชาทั้งสอง วังคยูจึงทูลพระเจ้าฮเยจงว่าเจ้าชายวังโยและวังโซจะก่อการกบฏ แต่พระเจ้าฮเยจงที่จริงแล้วก็ไม่มีพระราชอำนาจจะทำอะไรได้ วังคยูจึงตัดสินใจรวบรับวางแผนลอบปลงพระชนม์พระเจ้าฮเยจงและตั้งเจ้าชายควางจู (광주원군, 廣州院君) พระอนุชาต่างพระราชมารดาเป็นกษัตริย์แต่ไม่สำเร็จ 
พระเจ้าฮเยจงสวรรคตอย่างปริศนาเมื่อปี ค.ศ. 945 หลังจากครองราชย์ได้เพียงสองปีพระชนมายุได้ 33 พรรษาบรรดาขุนนางจึงเชิญเจ้าชายวังโยขึ้นเป็นพระเจ้าจองจงเป็นกษัตริย์องค์ต่อไป

**พระราชวงศ์**
พระราชบิดา: พระเจ้าแทโจแห่งโครยอ  (태조)
*พระราชมารดา: สมเด็จพระนางเจ้าจางฮวา  ตระกูล โอ  (장화왕후 오씨, 莊和王后 吳氏)  
พระมเหสี:
*สมเด็จพระมเหสีอึยฮวา ตระกูล อิม (의화왕후 임씨, 義和王后 林氏)
พระสนม:
*พระสนมควางจู ตระกูล วัง (광주원부인 왕씨, 廣州院夫人 王氏 (เป็นพระสนมของพระเจ้าแทโจมาก่อน)
*พระสนมชอนจูวอน ตระกูล คิม (청주원부인 김씨, 淸州院夫人 金氏)
*นางกำนัล ลีแอจู (궁인 연씨, 宮人 連氏)
พระราชโอรส:
*เจ้าชายฮึงฮวา (흥화군, 興化君) พระราชโอรสของสมเด็จพระนางเจ้าอึยฮวา
*เจ้าชายวังเจ (태자 왕제, 太子 王齊) พระโอรสของนางกำนัล ลีแอจู
พระราชธิดา:
*เจ้าหญิงคยองฮวา (경화궁부인, 慶化宮夫人) พระราชธิดาของสมเด็จพระนางเจ้าอึยฮวา (เป็นพระสนมของพระเจ้าควางจง)
*เจ้าหญิงจองฮอน (정헌공주, 貞憲公主) พระราชธิดาของสมเด็จพระนางเจ้าอึยฮวา 
*เจ้าหญิงมยองฮเย (명혜부인, 明惠夫人) พระราชธิดาของสมเด็จพระนางเจ้าอึยฮวา

**อ้างอิง**
หมวดหมู่:ราชวงศ์โครยอ
945
หมวดหมู่:ตัวละครในข้ามมิติ ลิขิตสวรรค์
ฮเยจง
จักรพรรดิอู่

จักรพรรดิหวู่ตี้ หรือ อู่ตี้ (Wu Di) สามารถหมายถึง- จักรพรรดิฮั่นอู่ตี้ (หลิว เช่อ) แห่งราชวงศ์ฮั่น (141 – 87 ปีก่อนคริสตกาล)- จักรพรรดิจิ้นอู่ตี้ (ซือหม่า เอี๋ยน) แห่งราชวงศ์จิ้น (ค.ศ. 265–290)- จักรพรรดิอู่ตี้ แห่งราชวงศ์หลิวซ่ง  (ค.ศ. 420–422)- จักรพรรดิอู่ตี้ แห่งราชวงศ์ฉีใต้ (ค.ศ. 482-493)- จักรพรรดิเหลียงอู่ตี้ แห่งราชวงศ์เหลียง (ค.ศ. 502 - 549)- จักรพรรดิอู่ตี้ แห่งราชวงศ์เฉิน (ค.ศ. 557-559)- จักรพรรดิโจวอู่ตี้ แห่งราชวงศ์โจวเหนือ  (ค.ศ. 561-578)
หมวดหมู่:จักรพรรดิจีน
เชอร์รี

เชอร์รี เป็นผลไม้ชนิดหนึ่ง มีรสชาติหวานอมเปรี้ยว ต้นเชอร์รีเป็นไม้ยืนต้นในสกุล Prunus สกุลย่อย Cerasus เป็นไม้พุ่มขนาดกลาง ชอบอากาศหนาวเย็น ใบเขียวเข้ม ดอกสีขาวอมชมพู ผลกลม ขนาดเล็ก เปลือกมีทั้งสีแดงเข้ม สีส้มและสีเหลือง โดยทั่วไปแบ่งได้เป็น 2 กลุ่มคือเชอร์รีหวานกับเชอร์รีหวานอมเปรี้ยว แหล่งที่ปลูกเชอร์รีมากคือทวีปอเมริกา ทวีปออสเตรเลีย ทวีปยุโรป และประเทศญี่ปุ่น

**การใช้ประโยชน์**
เชอร์รีเป็นผลไม้ที่นำมาปรุงอาหารได้หลากหลายชนิด ทั้งกินสดเป็นผลไม้ คั้นเป็นน้ำเชอร์รี ทำขนมเช่น พายเชอร์รี แยมเชอร์รีหรือนำไปเชื่อม เชอร์รีที่นิยมนำผลมาบริโภคมากที่สุดคือเชอร์รีป่า (P. avium)
ประโยชน์ของเชอร์รี
1.ช่วยบำรุงผิวพรรณให้เปล่งปลั่ง และช่วยยับยั้งการผลิตเมลานิน 
2.ช่วยกระตุ้นการสร้างคอลลาเจนของร่างกาย สามารถชะลอการเกิดริ้วรอยต่าง ๆ ได้
3.ช่วยลดการสร้างอนุมูลอิสระ 
4.มีสารไลโคปีนช่วยยับยั้งการเจริญเติบโตของเซลล์มะเร็ง
5.มีสารแอนโทไซยานินสามารถช่วยลดระดับน้ำตาลในเลือดได้ดี 
6.มีวิตามินซี ช่วยเสริมภูมิต้านทานลดโอกาสการติดเชื้อหวัด และบรรเทาอาการของโรคหวัด ป้องกันการเกิดโรคเลือดออกตามไรฟัน และเพิ่มอัตราการไหลเวียนของโลหิต

**อ้างอิง**
 นิดดา หงส์วิวัฒน์ และทวีทอง หงส์วิวัฒน์. เชอร์รี ใน ผลไม้ 111 ชนิด: คุณค่าอาหารและการกิน. กทม. แสงแดด. 2550 หน้า 69

**รวมภาพ**

**อ้างอิง**

**แหล่งข้อมูลอื่น**
  Chokecherry (Prunus virginiana) (trees/handbook Chokecherry III-13, www.ag.ndsu.nodak.edu)
หมวดหมู่:ผลไม้
หมวดหมู่:สกุลพรุน
จักรพรรดิเหวิน

จักรพรรดิเหวิน (p=Wéndì - ตี้ แปลว่า จักรพรรดิ) สามารถหมายถึง- จักรพรรดิฮั่นเหวิน แห่งราชวงศ์ฮั่น  (202 - 157 ปีก่อนคริสตกาล)- จักรพรรดิเว่ยเหวิน หรือ โจผี แห่งวุยก๊ก  (ค.ศ. 187 - 226)- จักรพรรดิจิ้นเหวิน หรือ สุมาเจียว แห่งวุยก๊ก (ค.ศ. 211 - 264)- ซุนเฮแห่งง่อก๊ก (ค.ศ. 223 - 253) หลังเสียชีวิต พระเจ้าซุนโฮที่เป็นบุตรชาย ได้สถาปนาเป็นจักรพรรดิเหวินแห่งอู่ตะวันออก- จักรพรรดิเหวิน แห่งราชวงศ์หลิวซ่ง  (ค.ศ. 407 - 453)- จักรพรรดิเหวิน แห่งราชวงศ์เว่ยตะวันตก (ค.ศ. 507 - 551)- จักรพรรดิเหวิน แห่งราชวงศ์โจวเหนือ  (ค.ศ. 507 - 556)- จักรพรรดิเหวิน แห่งราชวงศ์เฉิน (ค.ศ. 522 - 566)- จักรพรรดิสุยเหวิน แห่งราชวงศ์สุย  (ค.ศ. 541 - 604)
ห
หมวดหมู่:จักรพรรดิจีน
พระเจ้าช็องจงที่ 1 แห่งโครยอ

พระเจ้าช็องจงที่ 1 แห่งโครยอ (MR=Chŏngjong ค.ศ. 923 - ค.ศ. 949) เป็นพระราชาองค์ที่ 3 แห่งราชวงศ์โครยอ (ค.ศ. 946 - ค.ศ. 949) พระนางเดิม วัง โย (왕요, 王堯) เป็นพระราชโอรสของพระเจ้าแทโจแห่งโครยอ ปฐมกษัตริย์ราชวงศ์โครยอ และพระนางชินมย็องซุนซ็อง (신명순성왕후, 神明順成王后) ตระกูลยู ซึ่งเป็นตระกูลขุนนางเก่าชิลลา ใน ค.ศ. 943 พระเจ้าแทโจสวรรคต องค์ชายวัง มู จึงขึ้นครองราชย์เป็นพระเจ้าฮเยจง แต่ด้วยที่พระเจ้าฮเยจงขาดการสนับสนุนจากพระญาติที่มีอำนาจ ทำให้ต้องตกอยู่ภายใต้อำนาจของพระญาติของมเหสีต่าง ๆ ของพระเจ้าแทโจ ซึ่งล้วนเป็นขุนนางเก่าชิลลา วัง คยู (왕규, 王珪) หนึ่งในขุนนางเก่าชิลลา ต้องการให้หลานของตนได้เป็นกษัตริย์ จึงยุยงพระเจ้าฮเยจงว่าองค์ชายวัง โย และองค์ชายวัง โซ (왕소, 王昭) สองพี่น้องจะก่อกบฏ แต่พระเจ้าฮเยจงก็ไม่ทำอะไร ใน ค.ศ. 945 พระเจ้าฮเยจงสวรรคต บรรดาขุนนางจึงเชิญองค์ชายวังโยขึ้นครองราชสมบัติ เมื่อขึ้นครองราชสมบัติแล้ว พระเจ้าจองจงก็ไม่รอช้า ขอให้พระราชปิตุลาวังชิงยอม  (왕식렴, 王式廉) แม่ทัพเปียงยางนำทัพลงมาปราบวังคยู 
ใน ค.ศ. 946 พวกคิตันตั้งราชวงศ์เหลียว พระเจ้าช็องจงเห็นว่าพวกคิตันกำลังสะสมกำลังและอาจเป็นภัยต่อโครยอได้เหมือนที่อาณาจักรพาลแฮล่มสลาย จึงวางแผนจะย้ายเมืองหลวงไปเมืองเปียงยางเพื่อให้การปกครองชายแดนทางเหนือมีประสิทธิภาพมากขึ้น แต่ยังไม่ทันจะทำสิ่งใด พระเจ้าจองจงก็สิ้นพระชนม์ไปเสียก่อนใน ค.ศ. 949 องค์ชายวังโซ พระราชอนุชาขึ้นครองราชย์ต่อเป็นพระเจ้าควางจง
พระเจ้าช็องจง เสด็จสวรรคตเมื่อปี ค.ศ. 949 รวมพระชนมายุได้ 26 พรรษา

**พระราชวงศ์**
 พระราชบิดา พระเจ้าแทโจ  (태조) - พระราชมารดา สมเด็จพระนางเจ้าซินมยองซุนซอง ตระกูล ยู แห่ง ชุงจู (신명순성왕후 유씨) - พระมเหสี
*# พระนางมุนกง ตระกูล ปาร์ค (문공왕후 박씨, 文恭王后 朴氏)
*# พระนางมุนซ็อง ตระกูล ปาร์ค (문성왕후 박씨, 文成王后 朴氏)
*พระสนม
** พระสนมชองชูนัมว็อน ตระกูล คิม (청주남원부인 김씨, 淸州南院夫人 金氏) 
*พระราชโอรสและพระราชธิดา
*# เจ้าชายคย็องชุนว็อน (경춘원군, 慶春院君) พระราชโอรสของพระนางมุนกง ตระกูลปาร์ค
*# เจ้าหญิงไม่ทราบพระนาม

**ดูเพิ่ม**
 ราชวงศ์โครยอ

**อ้างอิง**
949
หมวดหมู่:ราชวงศ์โครยอ
หมวดหมู่:บุคคลในยุคราชวงศ์โครยอ
หมวดหมู่:ตัวละครในข้ามมิติ ลิขิตสวรรค์
ช็องจงที่ 1
พระเจ้าซุกจง

พระเจ้าซุกจง (肅宗) อาจหมายถึง:- พระเจ้าซุกจงแห่งโครยอ (ค.ศ. 1095-1105)- พระเจ้าซุกจงแห่งโชซ็อน (ค.ศ. 1674–1720)
นาโอะ ยาซาวะ

นาโอะ ยาซาวะ (Yazawa Nao; เกิด 29 กรกฎาคม) เป็นนักวาดการ์ตูนชาวญี่ปุ่น ปัจจุบันอาศัยที่ จังหวัดคานางาวะ ผลงานที่สร้างชื่อเสียงมากที่สุด คือ เวดดิ้งพีช สาวน้อยผู้พิทักษ์
ในเดือนพฤษภาคม พ.ศ.2553 ได้สร้างผลงานในชื่อเรื่อง โกสท์ ฮันเตอร์  MIZUKI! เป็นการวาดและลงสีแบบดิจิทัล ต่อมามีผลงานในเรื่อง ชินคูจิไต ลงในนิตยสารรายเดือน Manga Power ในประเทศเยอรมนีและตีพิมพ์แยกเล่มออกมาทั้งหมด 11 เล่มจนกระทั่งปิดตัวไป นาโอะ ยาซาวะ มีผลงานล่าสุดที่ประเทศอเมริกาคือ เรื่อง Moon & Blood

**ผลงาน**

**นิตยสารโคะโระโคะโระ**
 เก็นโคะโร่ ไมรุ! (ゲンゴロウ参る！)- เท็นโกคุ คาระ คิตะ Oh!กะจัง (天国から来たOh!母ちゃん)

**นิตยสารเพียนเพียน**
 มาโฮโชโจะ ชูคะนะ ปาอิปาอิ! (魔法少女ちゅうかなぱいぱい!)- มาโฮโชโจะ ชูคะนะ อิปานิมะ! (魔法少女ちゅうかないぱねま!)- อิตาดะคิ! แพนเธอะ (いただき!パンサー)- อาคะริ CHU งะเอริ (あかりCHUがえり)- โปรดระวังผีดูดเลือด (吸血鬼にご用心)

**นิตยสาร Ciao**
 เวดดิ้งพีช สาวน้อยผู้พิทักษ์ (愛天使伝説ウェディングピーチ) พ.ศ.2537- โดกิ โดกิ ฮาล์ฟพรินเซส (ドキドキハーフプリンセス)- พานิค! JIN JIN (ぱにっく！JIN JIN)- โยไค ฮันเตอร์  CHIKARA (妖怪ハンター CHIKARA)- โกสท์ ฮันเตอร์  MIZUKI! (ゴーストハンター MIZUKI！)- ซินเดอเรลล่า☆พานิค (シンデレラ☆パニック)- โอบาเคะ ยะชิคิ เอะ อิรัชไช (オバケやしきへいらっしゃい)- เรสเดะKISS☆ (レースでKISS☆)

**โดจินชิ**
 ชินคูจิไต (真空地帯)

**ต่างประเทศ**
 NOZOMI 〜โนโซมิ〜 (NOZOMI ～希～)- Moon & Blood

**อ้างอิง**

**แหล่งข้อมูลอื่น**
 เว็บไซต์เป็นทางการ  ภาษาอังกฤษ และ  ภาษาญี่ปุ่น- บล็อกของนาโอะ  Go Go Nao-p!- Twitter ของนาโอะ  @NaoYazawa
หมวดหมู่:นักวาดการ์ตูนญี่ปุ่น
หม่อมราโชทัย

หม่อมราโชทัย เป็นชื่อยศหนึ่งของ หม่อมราชนิกุล (หม่อมราชินิกุล) สามารถหมายถึง- หม่อมราโชทัย (หม่อมราชวงศ์กระต่าย อิศรางกูร)- หม่อมราโชทัย (หม่อมราชวงศ์เนตร อิศรางกูร)- หม่อมราโชทัย (หม่อมราชวงศ์โต๊ะ อิศรางกูร)
ราโชทัย
พระเจ้าฮย็องจง

ฮย็องจง (Hyeonjong) สามารถหมายถึง- พระเจ้าฮย็องจงแห่งโครยอ กษัตริย์องค์ที่ 8 แห่งราชวงศ์โครยอ (ค.ศ. 1009–1031)- พระเจ้าฮย็องจงแห่งโชซ็อน กษัตริย์องค์ที่ 18 แห่งราชวงศ์โชซ็อน (ค.ศ. 1659–1674)
รายชื่อตอนในเป็นต่อ

รายชื่อตอนในเป็นต่อ ละครแนวซิตคอม (Situation Comedy) ออกอากาศครั้งแรกทาง ช่อง 3 ทุกวันพฤหัสบดี เวลาประมาณ 23:15 น. - 00:15 น. ตั้งแต่วันที่ 7 ตุลาคม 2547 - 9 กุมภาพันธ์ 2555
นี่คือ รายชื่อตอนในเป็นต่อ เรียงตามลำดับการออกอากาศ สำหรับการออกอากาศในฤดูกาลปัจจุบันดูที่ รายชื่อตอนในเป็นต่อ (ช่องวัน)

**เป็นต่อ**

**พ.ศ. 2547**
 หมายเหตุ- เนื้อหาที่ออกอากาศใน พ.ศ. 2547 ทั้งหมด 12 ตอน

**พ.ศ. 2548**
 หมายเหตุ- เนื้อหาที่ออกอากาศใน พ.ศ. 2548 ทั้งหมด 51 ตอน

**พ.ศ. 2549**
 หมายเหตุ- เนื้อหาที่ออกอากาศใน พ.ศ. 2549 ทั้งหมด 51 ตอน

**พ.ศ. 2550**
 หมายเหตุ- เนื้อหาที่ออกอากาศใน พ.ศ. 2550 ทั้งหมด 52 ตอน- ตอนที่: 125 - 128 มินิซีรีส์ซิตคอม เป็นต่อ 4 ตอนจบ ซึ่งได้รวมเรื่องเป็น 4 ตอนเข้าด้วยกัน- ปีนี้ไม่มีการฉลองปีใหม่ (เอาเบื้องหลังการทำงานมาออกอากาศ)

**พ.ศ.  2551**
 หมายเหตุ- เนื้อหาที่ออกอากาศใน พ.ศ. 2551 ทั้งหมด 50 ตอน- ตอนที่ 195 - 199 นับเป็นมินิซีรีส์ซิทคอม เป็นต่อ 5 ตอนจบ ซึ่งได้รวมเรื่องเป็น 5 ตอนเข้าด้วยกัน

**พ.ศ. 2552**
 หมายเหตุ- เนื้อหาที่ออกอากาศใน พ.ศ. 2552 ทั้งหมด 53 ตอน

**พ.ศ. 2553**
 หมายเหตุ- เนื้อหาที่ออกอากาศในปี 2553 ทั้งหมด  50 ตอน

**พ.ศ. 2554**
 หมายเหตุ- เนื้อหาที่ออกอากาศใน พ.ศ. 2554 ทั้งหมด 51 ตอน

**พ.ศ. 2555**
 หมายเหตุ- เนื้อหาที่ออกอากาศทางช่อง 3 ใน พ.ศ. 2555 ทั้งหมด 6 ตอน- ออกอากาศซ้ำจากการออกอากาศทั้งหมด 1 ตอน - เนื้อหาที่ออกอากาศทางช่อง 3 ทั้งหมด 376 ตอน

**หมายเหตุ **
หมวดหมู่:รายชื่อตอนของรายการโทรทัศน์ที่ผลิตโดยซีเนริโอ
สปอโรพอลเลนิน

สปอโรพอลเลนิน (Sporopollenin) เป็นอินทรีย์พบเป็นองค์ประกอบหลักในผนังด้านนอก (exine) ของละอองเรณูและสปอร์ ในทางเคมีแล้วมีความเสถียรภาพสูง จึงมักพบสะสมตัวอยู่ในชั้นตะกอน
องค์ประกอบทางเคมีของสปอโรพอลเลนินที่แท้จริงยังไม่ทราบแน่ชัด แต่ทราบได้ว่าเป็นองค์ประกอบของไบโอพอลิเมอร์ ประกอบด้วยโมเลกุลเชิงซ้อนของกรดไขมัน ฟีนิลโพรเพนอยด์ ฟีโนลิค และแคโรทีนอยด์
หมวดหมู่:เรณูวิทยา
ภานุมา พิพิธโภคา

ภานุมา พิพิธโภคา (เดิม: หม่อมเจ้าหญิง ยุคล; ประสูติ 20 มิถุนายน พ.ศ. 2524) มีพระนามลำลองว่า ท่านหญิงหญิง เป็นพระธิดาในพระเจ้าวรวงศ์เธอ พระองค์เจ้าภาณุพันธุ์ยุคล ประสูติแต่หม่อมไฉไล ยุคล ณ อยุธยา ท่านเป็นน้าของพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ ที่อายุมากกว่าท่านหญิงภานุมา ยุคล หลายปีแต่ท่านก็มีศักดิ์เป็นน้าเนื่องจากท่านผู้หญิงพันธุ์สวลี กิติยากร เป็นพี่สาวต่างมารดาของท่าน

**พระประวัติ**
ภานุมา พิพิธโภคา มีพระนามเมื่อแรกประสูติว่า หม่อมเจ้าหญิง ยุคล ต่อมาทรงเปลี่ยนพระนามใหม่เป็น หม่อมเจ้าภานุมา ยุคล เป็นพระธิดาองค์เล็กในพระเจ้าวรวงศ์เธอ พระองค์เจ้าภาณุพันธุ์ยุคล ประสูติแต่หม่อมไฉไล ยุคล ณ อยุธยา (สกุลเดิม ถาวร) เมื่อวันที่ 20 มิถุนายน พ.ศ. 2524 มีเจ้าพี่ร่วมหม่อมมารดาหนึ่งองค์ คือ พันโท หม่อมเจ้านวพรรษ์ ยุคล และมีเจ้าพี่ต่างมารดาสี่องค์ ได้แก่- ท่านผู้หญิงพันธุ์สวลี กิติยากร (พระมารดาในพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ)- หม่อมเจ้าฐิติพันธุ์ ยุคล- คุณหญิงรังษีนภดล ยุคล- เรืออากาศโท หม่อมเจ้าภูริพันธ์ ยุคล
ปัจจุบันภานุมาทรงช่วยงานหม่อมมารดาซึ่งเป็นเจ้าของกิจการธุรกิจร้านจิวเวลรี่ ที่สยามพารากอนและเพนนินซูลาพลาซา และกิจการบ้านพักตากอากาศ “คุ้มป่าธรรมชาติ หม่อมไฉไล” จังหวัดกาญจนบุรี “คุ้มแม่น้ำหม่อมไฉไล” จังหวัดนครปฐม "คุ้มพัทยาหม่อมไฉไล" พัทยาใต้
หม่อมเจ้าภานุมาทรงสำเร็จการศึกษาชั้นมัธยมศึกษาปีที่ 6 (สอบเทียบ) จากโรงเรียนสาธิตจุฬาลงกรณ์มหาวิทยาลัย ได้เสด็จไปทรงศึกษาต่อที่วิทยาลัยมาร์ติน ประเทศออสเตรเลีย หลังจากทรงสำเร็จการศึกษาได้เสด็จกลับมาประทับยังประเทศไทย และเริ่มต้นทำธุรกิจเกี่ยวกับเกสต์เฮาส์ ย่านถนนข้าวสาร นำออกแบบเกสต์เฮาส์เองตามที่ศึกษามา

**ชีวิตส่วนองค์**
หม่อมเจ้าภานุมา ยุคล ได้กราบถวายบังคมลาออกจากฐานันดรศักดิ์แห่งพระราชวงศ์เพื่อสมรสกับเมธ พิพิธโภคา (บุตรของสันติกับอุษา พิพิธโภคา) ในการนี้พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ เสด็จเป็นองค์ประธานในพิธีมงคลสมรส เมื่อวันที่ 19 ธันวาคม พ.ศ. 2552 ณ โรงแรมเรือโบราณ คุ้มหม่อมไฉไล แม่น้ำท่าจีน อำเภอบางเลน จังหวัดนครปฐม 
ภานุมามีโอรส-ธิดาสองคน ได้แก่ - ญาใจ พิพิธโภคา- เปรม พิพิธโภคา

**ลำดับสาแหรก**

**อ้างอิง**

**แหล่งข้อมูลอื่น**
  www.momchailai.com
หมวดหมู่:ราชสกุลยุคล
หมวดหมู่:บุคคลจากโรงเรียนสาธิตจุฬาลงกรณ์มหาวิทยาลัย
หมวดหมู่:หม่อมเจ้าที่ทรงลาออกจากฐานันดรศักดิ์
หมวดหมู่:หม่อมเจ้าหญิง
วัดเจ็ดลิน

วัดเจ็ดลิน เดิมเป็นวัดร้าง สันนิษฐานว่าสร้างขึ้นก่อนปีพุทธศักราช 2060 จากเอกสารการค้นคว้าของคุณวัลลภ นามวงศ์พรหม คณะกรรมการประสานงานพัฒนาวัดเจ็ดลินและโคลงนิราศหริภุญไชย

ตามประวัติกล่าวว่า กษัตริย์ราชวงศ์มังรายก่อนจะขึ้นเสวยราชย์ทุกพระองค์ จะทรงผ้าชุดขาว (นุ่งขาวห่มขาว) ณ วัดผ้าขาว จากนั้นจะเสด็จ ไปสะเดาะเคราะห์ ณ วัดหมื่นตูม และจะเสด็จมาประกอบพิธีสรงน้ำพุทธาภิเษก ณ หนองน้ำวัดเจ็ดลิน ซึ่งจะมีรางน้ำ เรียกว่า "ลิน" ทำด้วยทองคำ หลั่งน้ำพุทธาภิเษกจากสุวรรณหอยสังข์ หล่อลงรางลินทำด้วยคำทั้ง 7 เพื่อสรงพระวรกาย แล้วจึงเปลี่ยนเครื่องทรงกษัตริย์ขึ้นเสวยราชย์ต่อไป 
ในสมัย เจ้าแม่ฟ้ากุ ก่อนขึ้นเสวยราชย์ได้ทำพิธีราชาภิเษก โดยเสด็จ ไปสรงน้ำพระที่ วัดเจ็ดลิน "คำเชิญกษัตริย์เจ้า ไปลอยเคราะห์นอนหั้นแล 3 วัน แล้วไปอุสสาราช หล่อน้ำพุทธาภิเษกสุคนธาด้วยสุวรรณหอยสังข์ที่วัด 7 ลินคำ หั้นแล….."
ในอดีตวัดเจ็ดลินเคยรุ่งเรืองมาก ทราบได้จากหลักฐานโฉนดที่ดินในปี พ.ศ. 2482 ว่ามีเนื้อที่ 7 ไร่เศษ แต่ต่อมากลายเป็นวัดร้าง
ต่อมาได้รับการบูรณะในปี พ.ศ. 2545 โดยพระเทพวรสิทธาจารย์ รองเจ้าคณะจังหวัดเชียงใหม่ ภายในวัดมีหนองน้ำขนาดใหญ่สภาพสมบูรณ์อยู่กลางวัด
จากนั้นเมื่อวันที่ 30 มกราคม 2546 พระญาณสมโพธิ เจ้าอาวาสวัดพระธาตุดอยสุเทพฯ เจ้าคณะอำเภอเมืองเชียงใหม่ ได้รับมอบหมาย จากคณะสงฆ์จังหวัดเชียงใหม่ให้เป็นประธานพัฒนาฟื้นฟูวัดเจ็ดลิน และขอยกเป็นวัดที่มีพระสงฆ์อยู่จำพรรษา เพื่อถวายเป็นพระราชกุศลแด่สมเด็จพระนางเจ้าฯ พระบรมราชินีนาถ ในวโรกาสทรงเจริญ พระชนมพรรษา 6 รอบ72 พรรษา และพัฒนาหนองน้ำที่กว้างให้คงเป็น หนองน้ำที่ใสสะอาดสวยงาม ให้คงเป็นหนองน้ำแห่งประวัติศาสตร์คู่เมืองเชียงใหม่
ปัจจุบันพระมหาวิษณุ จารุธัมโม ดำรงตำแหน่งเป็นเจ้าอาวาสวัดเจ็ดลิน

**เจดีย์**
ลักษณะขององค์พระเจดีย์ เป็นเจดีย์สี่เหลี่ยมผสมทรงกลม ประกอบด้วยฐานหน้ากระดาน 3 ชั้น รองรับฐานบัวย่อเก็จแบบพิเศษ ที่ประกอบด้วยฐานบัวลูกแก้ว 2 ฐานซ้อนอยู่ในฐานเดียวกัน ลักษณะฐานเช่นนี้ เป็นแบบแผนที่พบในสมัยพุทธศตวรรษที่ 21 ลงมา เหนือขึ้นไปเป็นฐานหน้ากระดานย่อเก็จ 3 ชั้น รองรับเรือนธาตุ ที่ซุ้มประดิษฐานพระพุทธรูปทั้ง 4 ทิศ  ( พระพุทธรูปในซุ้ม 4 องค์นั้นไม่รู้ว่าใครเป็นผู้เก็บรักษาไว้ เหลือแต่ซุ้มเปล่า) 
ต่อมาเมื่อปี พ.ศ. 2547 อาจารย์พรศิลป์ รัตนชูเดช  อาจารย์มหาวิทยาลัย มหาจุฬาลงกรณราชวิทยาลัย วิทยาเขตเชียงใหม่ วัดสวนดอก พร้อมคณะ ได้เป็นเจ้าภาพพระพุทธรูปหินผสมทรายนำมาจากจังหวัดพะเยา นำขึ้นไปบรรจุไว้ที่ซุ้มพระเจดีย์ทั้ง 4 ด้าน  เหนือเรือนธาตุขึ้นไปเป็นมาลัยเถาขนาดใหญ่ชำรุด รองรับองค์ระฆังขนาดเล็ก ยอดชำรุด สันนิษฐานว่าเจดีย์องค์นี้ควรมีอายุ ประมาณพุทธศตวรรษที่ 21 ลงมา ( สุรพล ดำริห์กุล อธิบาย ในรายการวิจัย “ วัดร้างในเวียงเชียงใหม่ หน้า 32 )
ลวดลายที่ตกแต่งองค์เจดีย์ มีลักษณะเหมือนลวดลายที่ตกแต่งซุ้มประตูและเจดีย์องค์ใหญ่ที่ใช้เป็นที่บรรจุพระอัฐิของพญาติโลกราช วัดเจ็ดยอด สันนิษฐานว่าจะได้รับอิทธิพลจากวัดเจ็ดยอด และวัดโลกโมฬี
( สัมภาษณ์ มารุต อมรานนท์ มหาวิทยาลัยนครินทรวิโรฒบางแสน ๒๕๒๘  โดย ผู้เขียน)

**สถิติพระภิกษุ สามเณร พ.ศ. 2546-2555== 


**ประเพณีประจำปี**
ในวันสงกรานต์ วัดเจ็ดลินได้จัดกิจกรรม "เจดีย์ทรายสุดส้าว" ซึ่งเป็นเจดีย์ก่อจากทรายที่ใหญ่ที่สุดในโลก

**ประมวลภาพบรรยากาศภายในวัดเจ็ดลิน**

**อ้างอิง**

**แหล่งข้อมูลอื่น**
  ประเวณีปี๋ใหม่เมืองที่วัดเจ็ดลิน.wmv -  Facebook : วัดเจ็ดลิน เชียงใหม่ -  Google Maps
เจ็ดลิน
ดาวใจ ถนอมเมือง

ดาวใจ ถนอมเมือง มีชื่อเล่นว่า   ดาว   หรือ ใจ อดีตนางแบบไทย และนักแสดงหญิงชาวไทย

**ประวัติ**
ดาวใจ ถนอมเมือง มีชื่อเล่นว่า   ดาว   หรือ ใจ เป็นชาวจังหวัดสุรินทร์  เกิดเมื่อ พ.ศ. 2521 ที่บ้านสวาย ตำบลสวาย อำเภอเมือง จังหวัดสุรินทร์ เป็นบุตรของนางวนิดา ทิศนาม มีน้องสาวอีก 1 คน และน้องสาวต่างแม่อีก 1 คน พ่อแม่แยกทางกันตั้งแต่เล็ก อาศัยอยู่กับคุณยายเบือน ทิศนาม จบการศึกษาชั้นประถมศึกษาจากโรงเรียนบ้านสวาย จังหวัดสุรินทร์ 

**เข้าสู่วงการ**
ด้วยทางบ้านยากจนจึงจำเป็นต้องเดินทางเข้ากรุงเทพมหานครตั้งแต่เด็ก ทำงานรับจ้าง เป็นสาวโรงงาน ด้วยความที่ดาวเป็นคนชอบภาษาอังกฤษทำให้ดาวมีโอกาสเข้าทำงานในโรงแรมที่จังหวัดภูเก็ต ดาวเป็นคนที่มีรูปร่างดี ผิวสีแทน ทำให้มีคนสนใจและแนะนำให้ลองรับงานถ่ายแบบ จนขณะเป็นนางแบบเมืองไทย และนางแบบโฆษณาที่โกอินเตอร์และเด่นดังในระดับแคตวอล์ก เดินแบบ ถ่ายแบบถ่ายโฆษณาเฉพาะเวทีระดับอินเตอร์ เธอถูกเลือกให้เป็นนางแบบถ่ายโฆษณามากที่สุดในอิตาลี ฝรั่งเศส ว่ากันว่าสไตล์แบบน้องดาวเนี่ย ฝรั่งนิยมกันมาก เพราะถ่ายภาพขึ้นกล้อง ช่วยนำเสนอให้สินค้าน่าสนใจมากยิ่งขึ้น เกี่ยวกับงานถ่ายปฏิทินชุดนี้ คุยถึงคอนเซปต์ซึ่งออกมาสวยถูกใจดาวมาก และมั่นใจในฝีมือช่างภาพมือโปรอย่าง “อัญมณี สีชาด” ว่าต้องทำงานได้ดีเยี่ยม   เธอยังเคยเป็นอดีตหวานใจของพระเอกหน้าตาเป็นฝรั่งที่ชื่อ “ปีเตอร์ ธูนสตระ” นำแสดงในเรื่อง “ผู้หญิงคนนั้นชื่อบุญรอด” 
ปัจจุบัน ดาวใจ ถนอมเมือง สมรสกับนักธุรกิจหนุ่มลูกครึ่งไทย-อังกฤษ-จีน  และประกอบธุรกิจส่วนตัวเกี่ยวกับการท่องเที่ยวและโรงแรมอยู่ที่จังหวัดภูเก็ต  และยังคงมีผลงานทางการถ่ายแบบให้ชมเป็นครั้งคราว ปัจจุบันมีบุตร 2 คน

**ผลงาน**

**ละคร**
 ละคร เรื่อง  บ่วงบรรจถรณ์ ทางช่อง 7 รับบท  ดารัตน์

**ถ่ายแบบ**
 ถ่ายแบบปฏิทินสีเดลต้า ร่วมกับ มรกต มณีฉาย และ  ชุลีพร อาจปรุ- ถ่ายแบบนิตยสารประเทศอิตาลี- ถ่ายแบบนิตยสารประเทศฝรั่งเศส- ถ่ายแบบ นิตยสาร ID esign Crafts I

**มิวสิกวีดีโอ**
 นางเอกมิวสิกวีดีโอเพลง ชายสี่หมี่เกี้ยว  อัลบั้มบิลลี่ เสี่ยว ของ บิลลี่  โอแกน

**โฆษณา**
 ถ่ายโฆษณาเครื่องสำอางสมูทอี ครีม  ชุด เจ้าสาว- ถ่ายโฆษณาเครื่องสำอางต่างประเทศ

**แหล่งข้อมูลอื่น**
http://www.seesan.com/new/board_posts.asp?FID=461
*http://www.siamdara.com/Variety/00000891.html date=2009-09-11 
หมวดหมู่:นางแบบไทย
หมวดหมู่:นักแสดงหญิงชาวไทย
หมวดหมู่:บุคคลจากอำเภอเมืองสุรินทร์
หมวดหมู่:ชาวไทยเชื้อสายเขมร
ผู้ชายที่ร่วมเพศกับผู้ชาย

ผู้ชายที่ร่วมเพศกับผู้ชาย (Men who have sex with men หรือ males who have sex with males หรือย่อว่า MSM) หมายถึงชายที่มีส่วนร่วมในกิจกรรมทางเพศกับชายคนอื่น พวกเขาอาจเป็น เกย์ ไบเซ็กชวล หรือไม่ใช่ทั้งสองอย่างก็ได้ ในภาษาอังกฤษมีการอธิบายที่มาของความหมาย MSM มาตั้งแต่ทศวรรษ 1990 โดยนักระบาดวิทยา เพื่อศึกษาการระบาดของเชื้อโรคในหมู่ผู้ชายที่มีเพศสัมพันธ์กับชายอื่น
และยังอาจมีความหมายถึงกลุ่มผู้ชายที่มีความเสี่ยงสูงที่อาจได้รับเชื้อโรคจากทางเพศสัมพันธ์ อย่างเช่น เชื้อเอชไอวี MSM เป็นการแบ่งแยกทางพฤติกรรม ไม่ใช่การแบ่งแยกทางอัตลักษณ์ โดยใช้ในการศึกษาเรื่องการแพร่กระจายของไวรัสเอชไอวีเป็นเบื้องต้น

**อ้างอิง**
หมวดหมู่:รสนิยมทางเพศ
หมวดหมู่:รักร่วมเพศ
หมวดหมู่:รักร่วมสองเพศ
หมวดหมู่:เพศวิถีของมนุษย์
การร่วมเพศทางปาก

ไฟล์:Achille Devéria erotism.jpg|thumb|ภาพของ Achille Devéria แสดงตัวอย่างออรัลเซ็กซ์
การร่วมเพศทางปาก (oral sex) หมายถึงกิจกรรมทางเพศที่ใช้ปาก (ซึ่งรวมถึงการใช้ริมฝีปาก ลิ้น และฟัน) หรือลำคอเพื่อเล้าโลมอวัยวะเพศ โดยในภาษาอังกฤษคำว่า cunnilingus หมายถึงการทำออรัลเซ็กซ์กับผู้หญิง ขณะคำว่า เฟอเลชิโอ (fellatio) และ irrumatio หมายถึงการทำออรัลเซ็กซ์กับผู้ชาย ส่วนคำว่า analingus หมายถึงการทำออรัลเซ็กซ์ทางช่องทวารหนัก ส่วนการเล้าโลมด้วยปากกับส่วนอื่นของร่างกาย เช่นจูบ หรือเลีย ไม่ถือว่าเป็นออรัลเซ็กซ์
อาจมีการทำออรัลเซ็กซ์เพื่อเล้าโลมก่อนกิจกรรมทางเพศแบบอื่น (เช่น การร่วมเพศทางช่องคลอดหรือทางทวารหนัก) นอกจากนี้มีผู้ชายบางคนที่สามารถทำออรัลเซ็กซ์ให้ตัวเองได้
หลายคนถือว่าการร่วมเพศทางปากนั้นผิด ทว่าประเทศส่วนใหญ่ไม่มีกฎหมายห้ามเรื่องนี้ โดยปกติคนถือว่าการร่วมเพศทางปากไม่กระทบต่อสภาพพรหมจารี ทว่าแต่ละคนอาจมีความคิดเห็นต่างกัน คนอาจมีความรู้สึกทางลบต่อการร่วมเพศทางปากและอาจปฏิเสธที่จะทำ

**ประโยชน์**
การทำออรัลเซ็กซ์ เป็นวิธีปฏิบัติทางเพศทั้งในรักต่างเพศและรักเพศเดียวกัน ในคู่รักต่างเพศ การทำออรัลเซ็กซ์ใช้ในบางคู่เพื่อเป็นการคุมกำเนิดและเป็นทางเลือกในการร่วมเพศ แต่การใช้ปากในการร่วมเพศไม่สามารถป้องกันโรคติดต่อทางเพศสัมพันธ์ได้ แม้มีความเชื่อว่าการใช้ปากให้ความเสี่ยงน้อยกว่าก็ตาม

**อ้างอิง**
หมวดหมู่:กิจกรรมทางเพศของมนุษย์
หมวดหมู่:ท่วงท่าเพศสัมพันธ์
เคต เบ็กคินเซล

แคธรีน ไบเลย์ เบ็กคินเซล (Kathryn Bailey Beckinsale) เป็นนักแสดงชาวอังกฤษ เป็นที่รู้จักในบทบาทภาพยนตร์เรื่อง Pearl Harbor (2001), Underworld (2003), Van Helsing (2004), The Aviator (2004), Underworld: Evolution (2006) และ Click (2006)

**อ้างอิง**
หมวดหมู่:บุคคลที่เกิดในปี พ.ศ. 2516
หมวดหมู่:บุคคลที่ยังมีชีวิตอยู่
หมวดหมู่:นักแสดงภาพยนตร์หญิงชาวอังกฤษ
หมวดหมู่:นักแสดงอังกฤษ
หมวดหมู่:บุคคลจากลอนดอน
หมวดหมู่:ชาวอังกฤษในสหรัฐ
แม่แบบ:Paintings by Caravaggio

กรุณาใช้ชื่อภาพในแม่แบบนี้ในการเขียนบทความเพื่อป้องกันความสับสนในการตั้งชื่อภาพที่ใกล้เคียงกัน ที่ไม่แต่เฉพาะสำหรับงานจิตรกรผู้นี้ แต่ยังรวมทั้งงานของจิตรกรผู้อื่นด้วย ถ้าจะเปลี่ยนหรือแก้ไขชื่อภาพใดกรุณาตามไปแก้ในบทความ รายชื่อภาพเขียนโดยการาวัจโจ ด้วย
หมวดหมู่:แม่แบบศิลปะ
สะโลเมกับศีรษะของยอห์นแบปติสต์ (การาวัจโจ) มาดริด

สะโลเมกับศีรษะของยอห์นแบปติสต์ (Salome with the Head of John the Baptist) เป็นภาพเขียนสีน้ำมันที่เขียนโดยการาวัจโจจิตรกรสมัยบาโรกคนสำคัญชาวอิตาลีที่ปัจจุบันตั้งแสดงอยู่ที่พระราชวังมาดริด ในประเทศสเปน  
นักชีวประวัติโจวันนี ปีเอโตร เบลโลรี (Giovanni Bellori) กล่าวถึงภาพเขียน “สะโลเมกับศีรษะของยอห์นแบปติสต์” ในปี ค.ศ. 1672  ที่การาวัจโจส่งจากเนเปิลส์ไปให้อลอฟ เด วิยาคอร์ท (Alof de Wignacourt) แกรนด์มาสเตอร์แห่งคณะอัศวินฮอสปิทัลเลอร์ เพื่อหวังจะขอขมาหลังจากที่ถูกไล่ออกจากคณะก่อนหน้านั้นในปี ค.ศ. 1608 ซี่งน่าจะเป็นภาพเขียนนี้และไม่ใช่ภาพ “สะโลเมกับศีรษะของยอห์นแบปติสต์ (ลอนดอน)” ตามความเห็นของจอห์น แกชผู้เชี่ยวชาญเกี่ยวกับงานเขียนของการาวัจโจ นอกจากนั้นแกชก็ยังมีความเห็นว่าภาพที่ผู้สังหารที่ยืนอยู่ในเงามืดข้างหลังสะโลเมมองลงไปยังศีรษะที่ตัดขาดของนักบุญยอห์นแบปติสต์ ยังเป็นกิริยาทีทำให้ภาพเขียนกลายเป็นภาพที่ไม่เพียงแต่จะทำให้ผู้ดูตื่นตระหนกในเหตุการณ์แต่ยังเป็น “ภาพที่สื่อความหมายของการตรึกตรองเรื่องความตายและความทารุณของมนุษย์”

**อ้างอิง**

*isbn=1-904449-22-0

**ดูเพิ่ม**
การาวัจโจ- ภาพ “สะโลเมกับศีรษะของยอห์นแบปติสต์ (ลอนดอน)”
*สะโลเม
*ยอห์นผู้ให้รับบัพติศมา
หมวดหมู่:การาวัจโจ
หมวดหมู่:จิตรกรรมในคริสต์ทศวรรษ 1600
หมวดหมู่:จิตรกรรมบาโรก
หมวดหมู่:จิตรกรรมสีน้ำมัน
หมวดหมู่:ศิลปะเกี่ยวกับนักบุญ
หมวดหมู่:ศิลปะเกี่ยวกับพระคัมภีร์
สะโลเมกับศีรษะของยอห์นแบปติสต์ (การาวัจโจ) ลอนดอน

สะโลเมกับศีรษะของยอห์นแบปติสต์ (Salome with the Head of John the Baptist) เป็นภาพเขียนสีน้ำมันที่เขียนโดยการาวัจโจจิตรกรสมัยบาโรกคนสำคัญชาวอิตาลีที่ปัจจุบันตั้งแสดงอยู่ที่หอศิลป์แห่งชาติ ลอนดอนในอังกฤษ  
การาวัจโจวาด “สะโลเมกับศีรษะของยอห์นแบปติสต์” ราวระหว่างปี ค.ศ. 1607 ถึง ค.ศ. 1610 เป็นภาพที่พบในงานสะสมส่วนบุคคลในปี ค.ศ. 1959 นักชีวประวัติโจวันนี เบลโลรี (Giovanni Bellori) กล่าวถึงภาพเขียน “สะโลเมกับศีรษะของยอห์นแบปติสต์” ในปี ค.ศ. 1672  ที่การาวัจโจส่งจากเนเปิลส์ไปให้อลอฟ เด วิยาคอร์ท (Alof de Wignacourt) แกรนด์มาสเตอร์ของอัศวินฮอสปิทัลเลอร์ เพื่อหวังจะขอขมาหลังจากที่ถูกไล่ออกจากคณะก่อนหน้านั้นในปี ค.ศ. 1608  แต่ภาพเขียนที่เบลโลรีกล่าวถึงน่าจะเป็นภาพอีกภาพหนึ่งในหัวเรื่องเดียวกัน “สะโลเมกับศีรษะของยอห์นแบปติสต์ (มาดริด)” การเขียนและการใช้แสงของภาพนี้ดูเหมือนจะเป็นภาพที่เขียนขณะที่คาราวัจโจพำนักอยู่ที่เนเปิลส์อยู่ชั่วระยะหนึ่งระหว่าง ค.ศ. 1606 ถึง ค.ศ. 1607 ซึ่งสนับสนุนจากการวางมุมระหว่างสะโลเมและพระแม่มารีย์ในภาพ “แม่พระแห่งลูกประคำ” และระหว่างผู้สังหารผู้ถือศีรษะนักบุญยอห์นแบปติสต์กับสองผู้ทรมานในภาพ “พระเยซูที่เสา” และภาพ “พระเยซูถูกเฆี่ยน”

**อ้างอิง**

*isbn=1-904449-22-0

**ดูเพิ่ม**
การาวัจโจ- ภาพ “สะโลเมกับศีรษะของยอห์นแบปติสต์ (มาดริด)”
*ซาโลเม
*ยอห์นผู้ให้รับบัพติศมา
หมวดหมู่:การาวัจโจ
หมวดหมู่:จิตรกรรมในคริสต์ทศวรรษ 1600
หมวดหมู่:จิตรกรรมบาโรก
หมวดหมู่:จิตรกรรมสีน้ำมัน
หมวดหมู่:ศิลปะเกี่ยวกับนักบุญ
หมวดหมู่:ศิลปะเกี่ยวกับพระคัมภีร์
อารมณ์ มีชัย

นางอารมณ์ มีชัย อดีตครูชาวนครศรีธรรมราช นักต่อสู้การเมืองภาคประชาชน และเป็นผู้เข้าร่วมพันธมิตรประชาชนเพื่อประชาธิปไตย นางอารมณ์เกิดเมื่อวันที่ 24 มิถุนายน พ.ศ. 2487 ที่ อ.หัวไทร จ.นครศรีธรรมราช เป็นบุตรของนายเปลี่ยน และนางเพื่อม กาญจนโอภาส
จบการศึกษาระดับปริญญาตรี    สาขา    ศึกษาศาสตร์บัณฑิต  จากวิทยาลัยครูนครศรีธรรมราช  เมื่อปี พ.ศ.  2520 ปริญญาโท    สาขา    ศึกษาศาสตรมหาบัณฑิต จากมหาวิทยาลัยรามคำแหง     เมื่อปี พ.ศ. 2542
นางอารมณ์รับราชการเป็นครูสอนภาษาอังกฤษมาโดยตลอดชีวิตราชการ  โดยเริ่มอาชีพตั้งแต่ปี พ.ศ. 2512 แม้ว่าฐานะทางบ้านอยู่ในขั้นร่ำรวย แต่ด้วยความที่ต้องการจะช่วยเหลือประชาชนคนยากคนจนให้อ่านออกเขียนได้เพื่อจะได้ไม่ถูกเอารัดเอาเปรียบ  โดยได้เป็นครูสอนภาษาอังกฤษในโรงเรียนมัธยมหลายแห่งใน จ.นครศรีธรรมราช โดยเฉพาะในพื้นที่เสี่ยงภัยจากการแทรกซึมของลัทธิคอมมิวนิสต์ อย่างไรก็ตาม จากการที่นางอารมณ์มีบทบาทในการนำชาวบ้านประท้วงเจ้าหน้าที่รัฐในเรื่องความไม่เป็นธรรมต่าง ๆ ทำให้ถูกย้ายเข้ามาสอนในกรุงเทพมหานครในช่วงปลายของการรับราชการครู แต่ก็ยังคงทำบทบาทการต่อสู้เพื่อความถูกต้องต่อไป รวมทั้งการขับไล่รัฐบาล พล.อ.สุจินดา คราประยูร ในเดือนพฤษภาคม ปี พ.ศ. 2535 ด้วย
เคยลงรับสมัครเลือกตั้งสมาชิกสภาผู้แทนราษฎรประจำ จ.นครศรีธรรมราช ในการเลือกตั้งปี พ.ศ. 2544 สังกัดพรรคความหวังใหม่ แต่ไม่ได้รับการเลือกตั้ง
จากบทบาทของความเป็นครูและความเป็นแม่ที่เข้มแข็ง ทำให้ได้รางวัลแม่ดีเด่นแห่งชาติ สาขาผู้เสียสละและทำคุณประโยชน์เพื่อสังคมปี พ.ศ. 2520 และยังเป็นครูต้นแบบด้านภาษาอังกฤษปี พ.ศ. 2540
นางอารมณ์ถูกตรวจพบว่าเป็นมะเร็งเต้านมตั้งแต่ปี พ.ศ. 2549 โดยแพทย์ผู้รักษาบอกว่าจะมีชีวิตอยู่ได้เพียง 5 ปี แต่ในการชุมนุมของพันธมิตรประชาชนเพื่อประชาธิปไตย พ.ศ. 2551 นางอารมณ์ได้เข้าร่วมมาโดยตลอด โดยขึ้นเวทีปราศรัยอย่างตรงไปตรงมา จนเป็นขวัญใจของผู้ชุมนุมคนหนึ่ง โดยเรียกกันว่า "แม่อารมณ์" หรือ "ครูอารมณ์"  แม้ร่างกายจะอ่อนแอเพราะต้องไปฉายแสงเป็นประจำทุกวันจันทร์
นางอารมณ์ปราศรัยเป็นครั้งสุดท้ายเมื่อวันที่ 22 กันยายน พ.ศ. 2551 จากนั้นจึงได้งดไปเพื่อรักษาตัว แต่ก่อนหน้านั้นในวันที่ 29 สิงหาคม นางอารมณ์เป็นผู้หนึ่งที่ชุมนุมที่หน้ากองบัญชาการตำรวจนครบาลที่วังปารุสกวัน เพื่อทวงถามความเป็นธรรมที่ตำรวจบุกรื้อเวทีของผู้ชุมนุมที่สะพานมัฆวานในช่วงเที่ยงของวันเดียวกัน  ซึ่งนางอารมณ์ได้ถูกแก๊สน้ำตายิงมาจากภายในกองบัญชาการจนทำให้ร่างกายทรุดหนักเข้าไปอีก
นางอารมณ์เสียชีวิตด้วยโรคมะเร็งในระยะสุดท้ายในเวลาประมาณ 4 ทุ่มเศษ ของวันที่ 16 กุมภาพันธ์ พ.ศ. 2552 ที่โรงพยาบาลรามาธิบดี งานศพจัดขึ้นที่ศาลา 6 วัดโสมนัสราชวรวิหาร  มีบุคคลสำคัญมาร่วมงานมากมาย เช่น  แกนนำและแนวร่วมพันธมิตรประชาชนเพื่อประชาธิปไตย, นายอภิสิทธิ์ เวชชาชีวะ นายกรัฐมนตรีและรัฐมนตรีพรรคประชาธิปัตย์หลายคน, หม่อมราชวงศ์สุขุมพันธุ์ บริพัตร ผู้ว่าราชการกรุงเทพมหานคร, นายวีระศักดิ์ โควสุรัตน์  อดีตรัฐมนตรีว่าการกระทรวงการท่องเที่ยวและกีฬา เป็นต้น 
และได้รับพระราชทานเพลิงศพในวันที่ 22 กุมภาพันธ์ ปี  พ.ศ. 2552

**อ้างอิง**
  สิ้นแล้ว! ครูนักสู้ “ครูอารมณ์ มีชัย" fix-attempted=yes -  นายกฯ-มวลชนพธม.รดน้ำศพครูอารมณ์ มีชัยfix-attempted=yes -  ประวัติผู้สมัคร ส.ส. fix-attempted=yes 
หมวดหมู่:บุคคลจากอำเภอหัวไทร
หมวดหมู่:ครูชาวไทย
หมวดหมู่:การเมืองภาคประชาชน
หมวดหมู่:บุคคลที่เกี่ยวข้องกับเหตุการณ์พฤษภาทมิฬ
หมวดหมู่:พันธมิตรประชาชนเพื่อประชาธิปไตย
หมวดหมู่:พรรคพลังใหม่
หมวดหมู่:พรรคความหวังใหม่
หมวดหมู่:บุคคลจากมหาวิทยาลัยราชภัฏนครศรีธรรมราช
หมวดหมู่:บุคคลจากคณะศึกษาศาสตร์ มหาวิทยาลัยรามคำแหง
หมวดหมู่:เสียชีวิตจากมะเร็งเต้านม
จูเซปเป เซซารี

จูเซปเป เซซารี (Giuseppe Cesari) (ราว ค.ศ. 1568 - 3 กรกฎาคม ค.ศ. 1640) เป็นจิตรกรรมสมัยแมนเนอริสม์ชาวอิตาลีในคริสต์ศตวรรษที่ 16 และ 17 ผู้มีความเชี่ยวชาญทางการเขียนภาพเขียนสีน้ำมัน
เซซาริเกิดเมื่อวันที่ ราว ค.ศ. 1568 ที่เมืองอาร์พิโนใน ประเทศอิตาลี และเสียชีวิตเมื่อวันที่ 3 กรกฎาคม ค.ศ. 1640 ที่กรุงโรม ชื่ออื่นที่เซซาริเป็นที่รู้จักคือ “อิล จุยเซ็ปปิโน” และ “คาวาเลียร์ดาร์ปิโน” เพราะได้รับแต่งตั้งให้เป็น “Cavaliere di Cristo” โดยสมเด็จพระสันตะปาปาคลีเมนต์ที่ 8 ผู้อุปถัมภ์

**อ้างอิง**

**ดูเพิ่ม **
 ภาพเขียนสีน้ำมัน

**แหล่งข้อมูลอื่น**
 ชีวประวัติของจุยเซ็ปปี เซซาริที่  พิพิธภัณฑ์ศิลปะเว็บ- ภาพเขียนของจุยเซ็ปปี เซซาริที่  พิพิธภัณฑ์ศิลปะเว็บ
หมวดหมู่:บุคคลที่เกิดในคริสต์ทศวรรษ 1560
หมวดหมู่:จิตรกรชาวอิตาลี
หมวดหมู่:จิตรกรในคริสต์ศตวรรษที่ 16
หมวดหมู่:จิตรกรในคริสต์ศตวรรษที่ 17 
หมวดหมู่:จิตรกรสมัยจริตนิยม
หมวดหมู่:บุคคลจากโรม
ฟรันเชสโก มารีอา เดล มอนเต

ฟรันเชสโก มารีอา บอร์โบเน เดล มอนเต (Francesco Maria Borbone Del Monte; 5 กรกฎาคม ค.ศ. 1549, เวนิส - 27 สิงหาคม ค.ศ. 1627, โรม) เป็นนักบวชชาวอิตาลีที่มีตำแหน่งเป็นคาร์ดินัล เดล มอนเตเป็นนักการทูตและนักสะสมศิลปะคนสำคัญ ความสำคัญของเดล มอนเตอยู่ที่เป็นหนึ่งในผู้อุปถัมภ์การาวัจโจผู้เป็นจิตรกรยุคบาโรกคนสำคัญของอิตาลี และเป็นผู้สะสมศิลปะที่เป็นงานชิ้นสำคัญ ๆ ในยุคนั้น

**อ้างอิง**
  The Cardinals of the Holy Roman Church date=2017-05-15 

**ดูเพิ่ม**
 การาวัจโจ
หมวดหมู่:บุคคลที่เกิดในปี พ.ศ. 2092
หมวดหมู่:บุคคลจากเวนิส
หมวดหมู่:พระคาร์ดินัลชาวอิตาลี
หมวดหมู่:นักสะสมศิลปะ
หมวดหมู่:บุคคลในคริสต์ศตวรรษที่ 16
หมวดหมู่:บุคคลในคริสต์ศตวรรษที่ 17
สถานีย่อย:การทหาร/วันนี้ในอดีต/22 กุมภาพันธ์

22 กุมภาพันธ์- พ.ศ. 2485 (ค.ศ. 1942) - สงครามโลกครั้งที่สอง: ประธานาธิบดีแฟรงกลิน ดี. โรสเวลต์ออกคำสั่งให้นายพลดัคลาส แมคอาเธอร์ถอนกำลังออกจากฟิลิปปินส์ เนื่องจากแนวป้องกันของอเมริกันบนเกาะถูกโจมตีแตกย่อยยับ
แม่แบบ:คัดลอกจาก/doc

แม่แบบนี้ใช้เมื่อมีการคัดลอกบทพูดคุยจากหน้าพูดคุยหนึ่ง ไปยังหน้าพูดคุยอีกหน้าหนึ่ง (ยกเว้นหน้ากรุ) โดยแม่แบบนี้จะติดเฉพาะหน้าพูดคุยที่วางบุทพูดคุยที่มีการคัดลอกเท่านั้น

**รูปแบบ**


**วิธีใช้**
นำไปติดที่หน้าพูดคุยที่นำไปวางบทพูดคุยที่คัดลอกมา เช่น บทพูดคุยนั้นคัดลอกมาจากหน้า พูดคุย:หน้าหลัก จะมีรูปแบบเป็น

จะได้ผลลัพธ์ดังนี้
แต่ถ้าให้ต้องการแสดงข้อความอื่น ๆ เช่น ต้องการแสดงข้อความ "หน้าพูดคุยของหน้าหลัก" ในลิงก์ จะมีรูปแบบเป็น

จะได้ผลลัพธ์ดังนี้
(สามารถดูวิธีใช้ลิงก์เพิ่มเติมได้ที่ วิธีใช้:ลิงก์)
หมายเหตุ ในหน้ากรุไม่จำเป็นต้องใส่แม่แบบนี้ ให้ใส่ กรุ ได้ทันที
มารีโอ มินนีตี

มาริโอ มินนิติ (ภาษาอังกฤษ: Mario Minniti) (ธันวาคม ค.ศ. 1577 - 22 พฤศจิกายน ค.ศ. 1640) เป็นจิตรกรสมัยบาโรกชาวอิตาลีที่ทำงานในซิซิลีในคริสต์ศตวรรษที่ 17 ผู้มีความเชี่ยวชาญทางการเขียนภาพเขียนสีน้ำมัน
มินนิติเกิดเมื่อเดือนธันวาคม ค.ศ. 1577 ที่เมืองไซราคิวส์ในประเทศอิตาลี และเสียชีวิตเมื่อวันที่ 22 พฤศจิกายน ค.ศ. 1640 มินนิติมาถึงโรมในปี ค.ศ. 1593 และกลายเป็นเพื่อนของและแบบให้คาราวัจโจจิตรกรคนสำคัญของอิตาลี ชื่อเสียงของมินนิติมาจากการเป็นแบบให้คาราวัจโจในสมัยต้นของการเขียนภาพที่รวมทั้ง “เด็กชายกับตะกร้าผลไม้”, “นักดนตรี”, “เด็กถูกจิ้งเหลนกัด”, “บัคคัส”, “คนเล่นพิณ”, “พระเยซูเรียกนักบุญแม็ทธิว” และ “การพลีชีพของนักบุญแม็ทธิว”  
มินนิติไม่ปรากฏในภาพของคาราวัจโจราวหลังจากปี ค.ศ. 1600 เมื่อเชื่อว่าได้แต่งงาน แต่อาจจะมีส่วนร่วมในการทะเลาะเบาะแว้งในปี ค.ศ. 1606 ที่จบลงด้วยการที่คาราวัจโจฆ่ารานุชชิโอ โทมัสโซนิ นักชีวประวัติกล่าวว่ามินนิติหลบหนีไปซิซิลีหลังจากนั้น จากซิซิลีมินนิติก็ยื่นคำร้องขออภัยโทษมายังโรมที่ในที่สุดก็ได้รับ นอกจากนั้นมินนิติก็ยังให้ที่พักแก่คาราวัจโจเมื่อไปพักอยู่ที่ซิซิลีระหว่างปี ค.ศ. 1608 ถึงปี ค.ศ. 1609 และเป็นผู้มีบทบาทสำคัญในการหางานจ้างสำคัญๆ ให้คาราวัจโจระหว่างที่อยู่ที่นั่น มินนิติมีเวิร์คช็อพเขียนงานทางศาสนาที่มีความสำเร็จและในที่สุดก็กลายเป็นักธุรกิจผู้ที่เป็นที่นับถือในท้องถิ่น  งานของมินนิติเป็นงานที่ทำร่วมกับผู้ช่วยจึงทำให้เป็นการยากที่จะบ่งได้อย่างเป็นที่แน่นอนว่าใครเป็นผู้เขียนที่แท้จริงหรือใครมีส่วน แต่ที่แน่นอนคือมินนิตินำวิธีการวาดภาพที่ได้รับจากคาราวัจโจไปเผยแพร่ในซิซิลีโดยเฉพาะการเท็คนิคการวาดที่เน้นค่าต่างแสง (chiaroscuro) และการจับภาพในชั่วนาทีที่เป็นนาฏกรรมสูงสุด แต่งานของมินิติหรืองานของมินนิติกับเวิร์คช็อพถูกวิจารณ์ว่าเป็นงานที่ใช้โมทิฟที่ซ้ำๆ กัน แต่กระนั้นมินนิติก็เป็นที่นับถือกันในซิซิลีและดีพอที่จะเรียกได้ว่าเป็น “ตระกูลการเขียนแบบมินนิติ” ในประวัติศาสตร์ศิลปะของซิซิลี  

**ดูเพิ่ม **
 ภาพเขียนสีน้ำมัน

**แหล่งข้อมูลอื่น**
หมวดหมู่:บุคคลที่เกิดในปี พ.ศ. 2120
หมวดหมู่:จิตรกรชาวอิตาลี
หมวดหมู่:จิตรกรในคริสต์ศตวรรษที่ 17
หมวดหมู่:จิตรกรสมัยบาโรก
หมวดหมู่:บุคคลจากแคว้นซิซิลี
จักรพรรดิหยวน

จักรพรรดิหยวนตี้ (Yuan Di) สามารถหมายถึง- จักรพรรดิฮั่นหยวนตี้ แห่งราชวงศ์ฮั่น  (75 – 33 ปีก่ิอนคริสตกาล)- จักรพรรดิหยวนตี้ แห่งราชวงศ์เว่ย หรือ โจฮวน แห่งวุยก๊ก  (ค.ศ. 246 - 303)- จักรพรรดิจิ้นหยวนตี้ (ซือหม่า รุ่ย) แห่งราชวงศ์จิ้น (ค.ศ. 276 - 323)- จักรพรรดิหยวนตี้ แห่งราชวงศ์เหลียง (ค.ศ. 508 - 554)
ห
หมวดหมู่:จักรพรรดิจีน
แม่แบบ:ผลการเลือกตั้งผู้ว่าราชการกรุงเทพมหานคร พ.ศ. 2552

ผลการเลือกตั้งผู้ว่าราชการกรุงเทพมหานคร 11 มกราคม พ.ศ. 2552
พรรค (หมายเลข) 
ผู้สมัคร 
คะแนนนิยม 
ร้อยละ

พรรคประชาธิปัตย์ (2) 
หม่อมราชวงศ์สุขุมพันธุ์ บริพัตร 
934,602 
45.41

พรรคเพื่อไทย (10) 
นายยุรนันท์ ภมรมนตรี 
611,669 
29.72

อิสระ (8) 
หม่อมหลวงณัฏฐกรณ์ เทวกุล 
334,846  
16.27

กลุ่มกรุงเทพฯ ใหม่ (12) (สนับสนุนโดย พล.ต.จำลอง ศรีเมือง) 
นายแก้วสรร อติโพธิ 
144,779 
7.03

อิสระ (3) 
นางลีนา จังจรรจา 
9,043 
0.439

ทีมกรุงเทพฯ พัฒนา (1) 
นายสุเมธ ตันธนาศิริกุล 
6,017 
0.292

พรรคสุวรรณภูมิ (14)  (สนับสนุนโดย ร.ต.อ.นิติภูมิ นวรัตน์) 
นายเอธัส  มนต์เสรีนุสรณ์ 
4,117 
0.200

อิสระ (9) 
นายวิทยา  จังกอบพัฒนา 
3,640 
0.177

อิสระ (5) 
นายกงจักร ใจดี 
2,400 
0.117

อิสระ (11) 
นายธรรณม์ชัย  รุ่งจิรโรจน์ 
2,222 
0.108

อิสระ (4) 
นางธรณี ฤทธีธรรมรงค์ 
1,875 
0.091

กลุ่มเมตตาธรรม (6) 
ร.อ.เมตตา เต็มชำนาญ 
1,431 
0.070

อิสระ (7) 
นายอิสระ อมรเวช 
922 
0.045

อิสระ (13) 
นายอุดม วิบูลเทพาชาติ 
656 
0.032
บัตรดี 
2,058,219 
97.05
ไม่ประสงค์ลงคะแนน 
46,395 
2.19
บัตรเสีย 
16,107 
0.76
มาใช้สิทธิ 
2,120,721 
51.10
ผู้มีสิทธิเลือกตั้ง 
4,150,103 
100.00 
}
กองซุนเอี๋ยน

กองซุนเอี๋ยน (เสียชีวิต  กันยายน ค.ศ. 238) มีชื่อในภาษาจีนกลางว่า กงซุน เยฺวียน (w=Kungsun Yüan ;การออกเสียง)  ชื่อรอง เหวินอี้ (w=) เป็นขุนพล ขุนนาง และขุนศึกผู้มีชีวิตในรัฐวุยก๊กในยุคสามก๊กของจีน กองซุนเอี๋ยนก่อกบฏต่อวุยก๊กในปี ค.ศ. 237 และสถาปนาตนเป็น "เอียนอ๋อง" (燕王 เยียนหวาง) หรืออ๋องแห่งรัฐเอียน ในปี ค.ศ. 238 สุมาอี้ขุนพลวุยก๊กนำทัพไปยังเลียวตั๋งและพิชิตรัฐเอียนได้สำเร็จ จับตัวกองซุนเอี๋ยนประหารชีวิต

**ประวัติ**
กองซุนเอี๋ยนเป็นบุตรชายของกองซุนของ ขุนศึกผู้ปกครองเมืองเลียวตั๋ง (遼東郡 เหลียวตงจฺวิ้น), เสฺวียนถู (玄菟郡 เสฺวียนถูจฺวิ้น), เล่อล่าง (樂浪郡 เล่อล่างจฺวิ้น) และไต้ฟาง (帶方郡 ไต้ฟางจฺวิ้น) ในช่วงปลายยุคราชวงศ์ฮั่นตะวันออก กองซุนของกลายเป็นขุนนางผู้ปกครองรัฐประเทศราชของรัฐวุยก๊กในยุคสามก๊ก เมื่อกองซุนของเสียชีวิต กงซุน หฺว่าง (公孙晃) และกองซุนของที่เป็นบุตรชายของกองซุนของต่างก็ยังอายุน้อยเกินไปที่สืบทอดอำนาจจากกองซุนของ กองซุนก๋งน้องชายของกองซุนของจึงรับช่วงต่อแทน ในปี ค.ศ. 228 กองซุนเอี๋ยนที่เติบโตขึ้นได้ยึดอำนาจจากกองซุนก๋งผู้อาและให้จับตัวกองซุนก๋งไปขังคุก
แม้ว่ากองซุนเอี๋ยนจะเป็นผู้ปกครองรัฐประเทศราชของรัฐวุยก๊ก แต่กองซุนเอี๋ยนก็คิดจะเปลี่ยนไปเข้าด้วยง่อก๊กที่เป็นรัฐอริของวุยก๊ก ท้ายที่สุดกองซุนเอี๋ยนกลับมาเข้าด้วยวุยก๊กเพราะแรงกดดันจากโจยอยจักรพรรดิวุยก๊ก กองซุนเอี๋ยนสังหารคณะทูตของง่อก๊ก แต่ทูตบางคนได้หนีไปอาณาจักรโคกูรยอ ซุนกวนจักรพรรดิง่อก๊กพยายามสร้างความเป็นพันธมิตรกับโคกูรยอเพื่อเปิดการโจมตีกองซุนเอี๋ยน แต่ในที่สุดโคกูรยอก็เข้าสนับสนุนวุยก๊กในการรบกับกองซุนเอี๋ยน  
ในปี ค.ศ. 237 โจยอยจักรพรรดิแห่งวุยก๊กทรงกังวลในเรื่องอิทธิพลของกองซุนเอี๋ยนทางด้านตะวันออกเฉียงเหนือ จึงส่งขุนพลบู๊ขิวเขียมให้นำทัพชาวจีนฮั่น ชนเผ่าออหวนและเซียนเปย์ไปโจมตีกองซุนเอี๋ยน แต่เกิดน้ำท่วมทำให้การทัพถูกยกเลิกไป กองซุนเอี๋ยนสถาปนาตนเป็น "เอียนอ๋อง" (燕王 เยียนหวาง) และติดต่อเป็นพันธมิตรกับง่อก๊กใหม่ ในปีถัดมาสุมาอี้และบู๊ขิวเขียมขุนพลวุยก๊กนำทัพเข้ารบกับกองซุนเอี๋ยน กองซุนเอี๋ยนพ่ายแพ้และถูกสังหาร ขณะที่ตระกูลของกองซุนเอี๋ยนก็ถูกกวาดล้าง ด้วยเหตุนี้เลียวตั๋งและอาณาบริเวณที่เป็นทางด้านตะวันตกเฉียงเหนือของเกาหลีในปัจจุบันจึงกลายเป็นอาณาเขตของวุยก๊ก

**พงศาวลี**

**ดูเพิ่ม**
 รายชื่อบุคคลในยุคสามก๊ก

**หมายเหตุ**

**อ้างอิง**

**บรรณานุกรม**
 ตันซิ่ว (ศตวรรษที่ 3). จดหมายเหตุสามก๊ก (ซานกั๋วจื้อ).- เผย์ ซงจือ (ศตวรรษที่ 5). อรรถาธิบายจดหมายเหตุสามก๊ก (ซานกั๋วจื้อจู้).- ฝาน เสฺวียนหลิง (648). พงศาวดารราชวงศ์จิ้น (จิ้นชู).
หมวดหมู่:พระมหากษัตริย์ผู้ทรงก่อตั้ง
หมวดหมู่:ขุนพลของวุยก๊ก
หมวดหมู่:ขุนนางของวุยก๊ก
หมวดหมู่:บุคคลในยุคสามก๊กที่ถูกสังหารในยุทธการ
ชีววิทยาระบบ

ตัวอย่างการวิจัยชีววิทยาระบบ
ชีววิทยาระบบ (Systems biology) เป็นการศึกษาชีววิทยาที่เน้นความสัมพันธ์ระหว่างส่วนประกอบแยกย่อยของสิ่งมีชีวิตในภาพรวม (แทนการศึกษาส่วนประกอบย่อยๆ ทีละส่วน) แนวคิดทางชีววิทยาระบบคล้ายคลึงกับวิชาสรีรวิทยาในแง่ของการศึกษากลไกภายใต้ปรากฏการณ์ทางชีววิทยาผสมผสานกับเทคโนโลยีหลังยุคจีโนมที่ช่วยให้นักชีววิทยาศึกษาส่วนประกอบย่อย ๆ หลาย ๆ ส่วนได้พร้อมๆกัน

**สาขาวิชาที่เกี่ยวข้อง**
 ทฤษฎีระบบควบคุม- คณิตศาสตร์

หมวดหมู่:ชีวสารสนเทศศาสตร์
หมวดหมู่:ชีววิทยา
หมวดหมู่:ทฤษฎีระบบควบคุม
หมวดหมู่:วิศวกรรมศาสตร์
หมวดหมู่:คณิตศาสตร์
แม่แบบ:ระวังสับสน2/doc

== ข้อบ่งใช้**
แม่แบบนี้ใช้ระบุหมายเหตุในส่วนบนของบทความว่า ระวังสับสนกับอีกบทความหนึ่ง ซึ่งชื่อเรื่องอาจมีความหมายคล้ายกันและทำให้เข้าใจผิด แต่ไม่ใช่การอธิบายเพื่อแก้ความกำกวม
แม่แบบนี้ใช้งานต่างจาก ระวังสับสน ตรงที่ให้ใส่ข้อความจัดรูปแบบด้วยตัวเอง ในกรณีที่ต้องการเขียนอธิบายเพิ่มเติมนอกเหนือจากลิงก์ชื่อบทความ ดังนั้นมันจึงรองรับเพียงพารามิเตอร์เดียวแต่เขียนได้อย่างอิสระ

**การใช้งาน**
foo
ระวังสับสน2|foo bar
as:সাঁচ:Distinguish2
bn:টেমপ্লেট:Distinguish2
en:Template:Distinguish2
ja:Template:簡易区別
km:ទំព័រគំរូ:Distinguish2
ne:ढाँचा:Distinguish2
or:ଛାଞ୍ଚ:Distinguish2
sd:سانچو:Distinguish2
simple:Template:Distinguish2
vi:Tiêu bản:Phân biệt 2
กองซุนของ

กองซุนของ มีชื่อในภาษาจีนกลางว่า กงซุน คาง (w=Kungsun K‘ang) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก เป็นเจ้าเมืองเลียวตั๋ง และเป็นบุตรชายของกงซุน ตู้

**ดูเพิ่ม**
 สามก๊ก- ยุคสามก๊ก- จดหมายเหตุสามก๊ก- ตัวละครในสามก๊ก

**อ้างอิง**
หมวดหมู่:ขุนนางของวุยก๊ก
หมวดหมู่:ขุนพลของวุยก๊ก
เปี๋ยนฮี

เปี๋ยนฮี (Bian Xi ) เป็นตัวละครในวรรณกรรมจีนอิงประวัติศาสตร์เรื่องสามก๊กเป็นขุนพลผู้รักษาด่านกิสุยก๋วน 

**ดูเพิ่ม**
 สามก๊ก- ยุคสามก๊ก- จดหมายเหตุสามก๊ก- ตัวละครในสามก๊ก
หมวดหมู่:ตัวละครสมมติในยุคสามก๊ก
ขงจี

ขงจี (鞏志) เป็นตัวละครในวรรณกรรมจีนอิงประวัติศาสตร์เรื่องสามก๊ก รับราชการอยู่กับกิมสวนเจ้าเมืองบุเหลง ได้แนะนำให้กิมสวนยอมสวามิภักดิ์ต่อเตียวหุยซึ่งกำลังยกมาตีเมืองบุเหลง ทำให้กิมสวนไม่พอใจสั่งประหารขงจี แต่ขุนนางคนอื่นได้ทัดทานไว้ กิมสวนจึงไว้ชีวิต
กิมสวนยกทัพไปรบกับเตียวหุย แล้วเสียทียกทัพกลับเข้าเมือง แต่ขงจีสั่งทหารปิดประตูมิให้กิมสวนเข้าเมืองได้ แล้วใช้เกาทัณฑ์ยิงถูกหน้าผากกิมสวนเสียชีวิต แล้วยอมสวามิภักดิ์ต่อเตียวหุย ต่อมาขงจีจึงได้รับการแต่งตั้งจากเล่าปี่ให้เป็นเจ้าเมืองบุเหลง

**ดูเพิ่ม**
 สามก๊ก- ยุคสามก๊ก- จดหมายเหตุสามก๊ก- ตัวละครในสามก๊ก- กิมสวน
ขงจี
ยูสิด

ยูสิด (Yu She) เป็นตัวละครในวรรณกรรมจีนอิงประวัติศาสตร์เรื่องสามก๊ก ขุนพลของอ้วนสุด เจ้าเมืองลำหยง ถูกฮัวหยง ขุนพลของตั๋งโต๊ะสังหาร

**ดูเพิ่ม**
 สามก๊ก- ยุคสามก๊ก- จดหมายเหตุสามก๊ก- ตัวละครในสามก๊ก
หมวดหมู่:ตัวละครสมมติในยุคสามก๊ก
พัวหอง

พัวหอง (Pan Feng) เป็นตัวละครในวรรณกรรมจีนอิงประวัติศาสตร์เรื่องสามก๊ก ขุนพลของฮันฮก เจ้าเมืองกิจิ๋ว ใช้ขวานใหญ่เป็นอาวุธ ออกไปดวลกับ ฮัวหยง ขุนพลของตั๋งโต๊ะ และถูกสังหาร
รูปพัวหองจากเกม Romance Of The Three Kingdoms XI

**ดูเพิ่ม**
 สามก๊ก- ยุคสามก๊ก- จดหมายเหตุสามก๊ก- ตัวละครในสามก๊ก
หมวดหมู่:ตัวละครสมมติในยุคสามก๊ก
โจเมา

โจเมา (Zu Mao) เป็นตัวละครในวรรณกรรมจีนอิงประวัติศาสตร์เรื่องสามก๊ก ขุนพลตั้งแต่แรกเริ่มของซุนเกี๋ยน เจ้าเมืองเตียงสา มีบทบาทพร้อมกับ เทียเภา ฮันต๋ง และ อุยกาย ตอนหลังซุนเกี๋ยนเข้าร่วมทัพสิบแปดหัวเมือง แล้วเข้ารบกับ ฮัวหยง ขุนพลของ ตั๋งโต๊ะ แต่ อ้วนสุด ไม่ส่งเสบียงให้ ทำให้กองทัพเสียท่า โจเมาอาสาล่อฮัวหยงออกไป และสุดท้ายก็ถูกฮัวหยงสังหารในที่สุด 
แต่ตามประวัติศาสตร์แล้ว โจเมา ไม่ได้ถูกฮัวหยงสังหารแต่เขายังคงติดตามซุนเกี๋ยนเรื่อยมาจนถึงยุคของ ซุนเซ็ก และเป็น 1 ใน 4 ขุนพลที่ได้ติดตามซุนเซ็กออกจาก อ้วนสุด เพื่อมาเป็นใหญ่ใน กังตั๋ง พร้อมกับ เทียเภา , อุยกาย และ ฮันต๋ง และในภายหลังได้ จิวยี่ เพื่อนรักของซุนเซ็กเข้ามาร่วมด้วย

**ดูเพิ่ม**
 สามก๊ก- ยุคสามก๊ก- จดหมายเหตุสามก๊ก- ตัวละครในสามก๊ก
หมวดหมู่:บุคคลที่เกิดในคริสต์ศตวรรษที่ 2
จโเมา
จโเมา
คลาส (แก้ความกำกวม)

คลาส (Class) อาจแปลว่า ชั้น ชุด กลุ่ม โดยอาจหมายถึง

**ทั่วไป**
 ชั้นเรียน- คลาส (ทฤษฎีเซต) (Class) ในวิชาคณิตศาสตร์- ชั้นชนทางสังคม (Social class) ในวิชาสังคมศาสตร์- ระดับชั้นของที่นั่งโดยสาร (Travel class)

**การจัดจำแนกและการจัดแบ่ง**
 ชั้น (ชีววิทยา) (Class) ลำดับหนึ่งในการจำแนกชั้นทางวิทยาศาสตร์- ชั้น (อุปกรณ์ไฟฟ้า) (Appliance classes) ชั้นป้องกัน ในอุตสาหกรรมผลิตอุปกรณ์ไฟฟ้า- ชุดการแผ่รังสี (Class) ชุดของอัตลักษณ์การแผ่รังสี- ชุดเรือ (Ship class) ชุดของเรือเดินสมุทรที่ออกแบบเหมือนกัน- กลุ่มชาติพันธุ์ (Social class) ความแตกต่างในการจัดจำแนก ระหว่างกลุ่มคนในสังคมและวัฒนธรรม- กลุ่มคำนาม (Noun class) ในระบบการจัดหมวดหมู่คำนาม

**คอมพิวเตอร์และการประมวลผล**
 คลาส (คอมพิวเตอร์) (Class แนวคิดสำคัญในการเขียนโปรแกรมเชิงวัตถุ- คลาส (รูปแบบแฟ้ม) (Class รูปแบบแฟ้มที่ทำงานด้วยตนเองแบบไบนารี่ของภาษาจาวา- คลาส (วาเรซ) (Class กลุ่มสิ้นสุดใน warez scene- คลาสแอตตริบิวต์ (Class attribute) ความสามารถของแท็กในภาษา HTML และXHTML ที่ระบุรูปแบบของแท็ก

**ภาพยนตร์ ดนตรี และเกม**
 กลุ่มตัวละคร Character class ในเกมเล่นตามบทบาท และเกมประเภทอื่น- ภาพยนตร์แนวตลกสะเทือนใจเรื่อง Class ค.ศ. 1983 จากสหรัฐอเมริกา- ภาพยนตร์เรื่อง The Class จากเอสโตเนีย- ภาพยนตร์เรื่อง The Class (ฝ. Entre les murs) ชนะเลิศรางวัลภาพยนตร์ฝรั่งเศส- ภาพยนตร์อิสระเรื่อง Class กำกับโดย Steve Howey ค.ศ. 1998 จากสหรัฐอเมริกา- ละครโทรทัศน์แนวตลกเสียดสีสังคมเรื่อง The Class ซึ่งได้รับรางวัลขวัญใจมหาชน CBS จากสหรัฐอเมริกา- นิยายเรื่อง Class: A Guide Through the American Status System โดย Paul Fussell จากสหรัฐอเมริกา- นิยายเรื่อง The Class โดย Erich Segal จากสหรัฐอเมริกา- วงดนตรี Class จากโรมาเนีย

**การรถไฟและรถราง**
 ชั้น (รถราง) (Class)- การจำแนกชั้นของรางรถไฟสหรัฐอเมริกา (The classification of United States railroads)
เพลงสรรเสริญสาธารณรัฐเชเชน

เพลงสรรเสริญสาธารณรัฐเชเชน มีชื่อเพลงว่า เพลงแห่งชัตลัก (Şatlaqan İlli) เป็นเพลงชาติของสาธารณรัฐเชชเนียในสาธารณรัฐของประเทศรัสเซีย ประพันธ์โดยอาฮ์มัด คาดือรอฟ และทำนองโดยอุมัร เบกซุลตานอฟ โดนนำมาใช้อย่างเป็นทางการในเดือนกรกฎาคม ค.ศ. 2010
"ชัตลัก" ในภาษาเชเชนหมายถึง "รัฐแห่งความยินดี" หรือ "นกสวรรค์" 

**เนื้อเพลง**

**เนื้อเพลงภาษาเชเชน**

**คำแปล**

**อ้างอิง**

**แหล่งข้อมูลอื่น**
ru  Listen online date=2012-12-22 
*ru  Chechen and Russian lyrics date=2012-12-21 
หมวดหมู่:เพลงสรรเสริญในประเทศรัสเซีย
หมวดหมู่:สาธารณรัฐเชเชน
ทอรุกตุฆต็อลกัยทังตึม

ทอรุกตุฆต็อลกัยทังตึม (lit=ป่าไตกาที่เต็มไปด้วยลูกสนซีดาร์) เป็นเพลงพื้นเมืองตูวา ใช้งานครั้งแรกใน ค.ศ. 1944 ในฐานะเพลงชาติของสาธารณรัฐประชาชนตูวา เมื่อตูวาเป็นสาธารณรัฐสังคมนิยมเอกราชที่มีเพียงสหภาพโซเวียตและสาธารณรัฐประชาชนมองโกเลียให้การยอมมรับ ภายหลังการผนวกตูวาของโซเวียตในปีเดียวกัน ประเทศนี้จึงกลายเป็นส่วนหนึ่งของสหภาพโซเวียตและกลายเป็นแคว้นปกครองตนเองตูวา จากนั้นใน ค.ศ. 1961 แคว้นนี้ได้รับการเลื่อนสถานะเป็นสาธารณรัฐสังคมนิยมโซเวียตปกครองตนเองตูวา ถึงกระนั้น ก็ยังคงใช้เพลงชาตินี้ต่อ
แม้กระทั่งหลังการล่มสลายของสหภาพโซเวียต "ทอรุกตุฆต็อลกัยทังตึม" ยังคงเป็นเพลงชาติในสาธารณรัฐตูวา (หน่วยองค์ประกอบของประเทศรัสเซีย) จนกระทั่งวันที่ 11 สิงหาคม ค.ศ. 2011 ที่มีการเปลี่ยนเพลงประจำภูมิภาคเป็น "เมน – ตือวาเมน"

**เนื้อร้อง**

**ภาษาตูวา**

**หมายเหตุ**

**อ้างอิง**

**แหล่งข้อมูลอื่น**
 Lyrics- Tooruktug taiga lyrics- Audio date=2010-07-09  recorded by the Tuvan National Orchestra. The orchestral arrangement was composed by Ayana Samiyaevna Mongush.- Tooruktug Dolgay Tangdym melody in ASF format.
หมวดหมู่:เพลงสรรเสริญในประเทศรัสเซีย
หมวดหมู่:สาธารณรัฐตูวา
เพลงสรรเสริญสาธารณรัฐตาตาร์สถาน

บันทึกเสียงเพลงสรรเสริญพระบารมี
เพลงสรรเสริฐสธารณรัฐตาตาร์สถาน (ตาตาร์: Татарстан Җөмһүрияте Дәүләт гимны; รัสเซีย: Гимн Татарстана) ซึ่งถูกนำมาใช้ในปี 1993 โดยไม่มีเนื้อเพลง นำนองประพันธ์โดย เริสแตม ยาคิน (Röstäm Yaxin) คำร้องมีเนื้อเพลงประพันธ์ โดย รามาซาน ไบทิเมโรฟ (Ramazan Baytimerov) เพลงนี้นำไปใช้เมื่อวันที่ 14 กรกฎาคม พ.ศ. 2536 และ เดือนกุมภาพันธ์ พ.ศ. 2556 ได้มีการประกาศใช้เนื้อร้องอย่างเป็นทางการ

**เนื้อเพลงปัจจุบัน**
เนื่องจากทั้งภาษารัสเซีย และ ภาษาตาตาร์ เป็นภาษาราชการของตาตาร์สถาน เนื้อเพลงจึงถูกเขียนเป็น 2 ภาษา ในลักษณะเดียวกันกับเพลงของเพลสรรเสริญสาธารณรัฐอัลไต อย่างไรก็ตามเป็นเรื่องที่เข้าใจยากที่จะมี คำภาษารัสเซียที่สอดคล้องกับข้อความในภาษาตาตาร์ เนื่องจากโครงสร้างที่แตกต่างกันของทั้งสองภาษา ดังนั้นผลที่ตามมาเนื้อเพลงใช้อย่างไม่เป็นทางการ ในเดือนกุมภาพันธ์ ค.ศ. 2013 จึงมีการนำเพลงอย่างเป็นทางการมาใช้ 

**คำแปลภาษาไทย**

**แปลจากภาษาตาตาร์**
บทที่ 1
มาตุภูมิที่ข้ารัก อยู่ชั่วนิรันดร์
ประชาชนของข้า เป็นอันหนึ่งอันเดียวกัน
พวกเราเกิดมา ด้วยความเอื้ออาทร
ประชาชนอาศัยอยู่ ด้วยความสามัคคี
บทที่ 2
ภูมิปัญญาในยุคโบราณ ที่สะสมมาหลายชั่วอายุคน
ประเทศของข้ารุ่งเรือง ประวัติศาสตร์ของเจ้า คือ วีรบุรุษ
เราค้นพบตัวเอง กับเจ้าอีกครั้ง
สาธารณรัฐของข้า ตาตาร์สถาน(x2)

**แปลจากภาษารัสเซีย**
บทที่ 3
ดินแดนศักดิ์สิทธิ์ ด้วยความเจริญรุ่งเรือง 
ขอให้สันติภาพของเจ้าเติมเต็มบนท้องฟ้า
เรารวมกันเป็นหนึ่ง ภายในครอบครัวใหญ่นี้
ผู้กล้าอาศัยอยู่ ด้วยความสามมัคคี
บทที่ 4
ด้วยความอุดมสมบูรณ์ และ ภูมิปัญญาโบราณพวกเรามีมาหลายศตวรรษ
เจ้าคือความหวังมีเพียงหนึ่งเดียวของเรา และความศรัทธา
และปล่อยให้ความรักของเจ้า เติมเต็มด้วยหัวใจของเจ้า
สาธารณรัฐของข้า ตาตาร์สถาน(x2)
หมวดหมู่:เพลงชาติรัสเซีย
หมวดหมู่:เพลงชาติ

**อ้างอิง ==
บัตเตอร์ฟลาย

บัตเตอร์ฟลาย (Butterfly) ในภาษาไทยหมายถึง "ผีเสื้อ" และอาจสามารถหมายถึง

**ดนตรี**
 บัตเตอร์ฟลาย (วงดนตรี) 

**อัลบั้มเพลง**
 บัตเตอร์ฟลาย (อัลบั้มมารายห์ แครี) อัลบั้มของมารายห์ แครี ออกจำหน่ายในปี พ.ศ. 2540 (ค.ศ. 1997)

**เพลง**
 "บัตเตอร์ฟลาย" (เพลงคุมิ โคดะ) ซิงเกิลของคุมิ โคดะ ในปี พ.ศ. 2548 (ค.ศ. 2005)

**สมาร์ตโฟน**
 เอชทีซี บัตเตอร์ฟลาย
เพลงสรรเสริญสาธารณรัฐอุดมูร์ต

เพลงสรรเสริญสาธารณรัฐอุดมูร์ต เป็นหนึ่งสัญลักษณ์ประจำรัฐบาลแห่งสาธารณรัฐอุดมูร์ตแห่งสหพันธรัฐรัสเซียอย่างเป็นทางการ ทำนองเพลงประพันธ์โดย เยอรมัน โคเรปานอฟ และอเลกซานเดอร์ โคเรยปานอฟ (German Korepanov, Alexander Korepanov - ทั้งสองคนเป็นพี่น้องกัน) คำร้องแต่งเป็น 2 ภาษา คือ ภาคภาษาอุดมูร์ต ประพันธ์โดย ที.จี. วลาดิกิน (T. G. Vladikin) และภาคภาษารัสเซีย ประพันธ์โดย เอ.เอ. เชพทาลิน (A. A. Sheptalin)  การบรรเลงเพลงดังกล่าวนี้ได้มีการกำหนดไว้ในกฎหมายแห่งสาธารณรัฐอุดมูร์ต เลขที่ N55-РЗ ว่าด้วยเพลงชาติสาธารณรัฐอุดมูร์ต ลงวันที่ 31 ตุลาคม ค.ศ. 2002 ซึ่งกำหนดไว้ว่าเพลงดังกล่าวต้องบรรเลงในพิธีที่เป็นทางการ และการบรรเลงเพลงดังกล่าวเป็นไปเพื่อแสดงความเคารพต่อเพลงชาติสหพันธรัฐรัสเซียหรือเพลงชาติอื่นๆ

**บทร้อง**

**เนื้อเพลงภาษาอุดมูร์ต**

**เนื้อเพลงภาษารัสเซีย**

**แหล่งข้อมูลอื่น**
   เว็บไซต์รัฐบาลแห่งสาธารณรัฐอุดมูร์ต ภาคภาษาอังกฤษ date=2007-09-27 -   เว็บไซต์รัฐบาลแห่งสาธารณรัฐอุดมูร์ต ภาคภาษารัสเซียfix-attempted=yes - ไฟล์เสียงเพลงชาติสาธารณรัฐอุดมูร์ต
**  ภาคภาษาอุดมูร์ date=2008-12-19  
**  ภาคภาษารัสเซีย date=2008-12-19 
**  บรรเลง date=2008-12-19  
หมวดหมู่:เพลงในปี พ.ศ. 2545
หมวดหมู่:เพลงชาติ
PictBridge

สัญลักษณ์ของ PictBridge
PictBridge เป็นมาตรฐานอุตสาหกรรม ที่เริ่มในปี ค.ศ. 2003 โดย Camera & Imaging Product Association (CIPA) สำหรับการพิมพ์แบบโดยตรงจากกล้องดิจิทัลไปหาเครื่องพิมพ์โดยไม่จำเป็นต้องเชื่อมต่อกล้องดิจิทัลผ่านคอมพิวเตอร์

**ดูเพิ่ม**
เว็บไซต์อย่างเป็นทางการของ Camera & Imaging Product Association date=2004-06-04 
หมวดหมู่:การถ่ายภาพดิจิทัล